
TÁJÉKOZÁSUL. 



Túzberki Kóczán Ferenez 1887.jun. G-án kelt alapító 
levelében 12,000 forint alapítványt tett oly czólból, hogy 
kamatjából 100 drb arany adassék évenként a pfílyatársai 
közt legjobb történeti színmű szerzőjének és 2000 frtot, 
melynek évi kamataiból e pályázat bírálói díjaztassanak. 

Ehhez képest az akadémia évenként a pályázó ssía* 
művek tárgykörét akkép jelöli ki, hogy e korok kisebb kor- 
szakokban, az Ősmondákon kezdve, az egész magyar tör- 
ténelmet felöleljék 1848-ig. Csak akkor hH szabadságában 
az akadémiának, korszak kijelölése nélkül is, általában 
magyar történeti színmüvekre tűzni ki a jutalmat, ha a 
korszakok chronologiai rendben egyszer már kitűzettek. 

A színmüvek lehetnek tragédiák, vígjátékok és közép- 
fajú drámák; a mondai alapon írt színművek ép úgy 
nincsenek kizárva a pályázatból, mint a csak történeti 
hátterűek. Súly fektendő a színszerűségre, a verses forma 
előnyéül tekintetik a műnek hasonló vagy közel hasonló 
társak fölött. 

A jutalom a viszonylag legjobb műnek is mindig ki- 
adatik, még pedig megosztatlanul. Ha egyetlen pjilyamű 
sem érkezik, a ki nem adott jutalom a következő évihez 
csatoltatik. 

Ha valamelyik évben a jutalom, sikerültebb pálya- 
művek nem létében, oly színműnek adatnék ki, mely a 
bírálók véleménye szerint nem áll irodalmi színvonalon. 

■4 szin/idzakkat szemben kézirat, ! 

• 

1 
E színmű az 1890-iki Eóczán-dijra pályázott. A bírálati jelentés { 

megjelent az Akadémiai Érteaitő 1890-ik év folyamának 673—679. 

lapjain. i 



Franklin-Társulat nyomdája. \ 

Személyek : 



I. Endrb, magyar király .__ ___ .__ ._ __ Nagy Imre.* 
Vatha, a belasi vár ura ___ ._. ___ .__ Szacsvay. 
Jánus, fia ___ ___ __. __. __ _.. __. _.. Horváth. 



Emese, leánya 

Mária _._ ___ ___ _ 

GeIíLÉbt, Csanádi püspök 

Bexetha, püspök 

BüLD, püspök 

Badó, nádor 

ZoNUK, Fehérvár ispánja 

Ebntei 

Buda 

Pbtö 

ViBA, Emese dajkája _.. 

EÓBOOI 

ViSKE 

BOBÁO 

Eetel 

Devecseb 

EozjLr 

1-sö) 

2-ik \ Táltos 

3-ikJ 



Cs. Alszegi I. 

N. N. 

Pintér. 

Magyarí 

Csabi 

Egressy. 

Pálhr. 

Berényi. 

Dezső. 

Mihályfí. 

Felekyné. 

Bercsényi. 

Szigeti Imre. 



3 __- --_ ___ .__ ___ ___ Ráthon^i. 

« __. _-_ -_ .. .-_ ___ Klenovits. 

^ — - ___ ___ __- _ _ -._ Gyenes. 

;> .- ___ .__ _-. _-_ _.- Mátrai. 

--- ___ _._ _ _ .__ Abonyi. 

... ... ... ... ___ _-_ Tóth Imre. 

Hetyke, paraszt ___ ___ ___ ___ ___ __. Sántha. 

Az ÖBSÉo TISZTJE ___ ___ ___ ___ ___ ___ Faludi. 

Obosz tiszt ___ ... ___ ___ ___ ___ __. Latabái-. 

HiBNöK. ___ _.. ___ ___ .__ ___ ___ _._ Császár. 

Pogány harczosok. Főurak. Orosz katonák. Nők. 

Idő: 1046. 



* £ szereposztással adatott először a budapesti nemzeti szinházban 
1891. november 6-ikán. 



Digitized by VjOOQ IC 



Digitized by VjOOQ IC 



POGÁNY MAGYAROK. 



Digitized by VjOOQIC 



Digitized by VjOOQIC 



ELSŐ FELVONÁS. 

Abaujvár környéke. Vatha tábora. Messze nyúló dom 
bos vidék. Balra a háttérben sátrak, köztök egy nagyobb 
a többinél. Kora hajnal. Hátul pirkadni kezd a nap, s 
lassan világosodik, balra nagyobb szikla, s alatta kőpad 

I. JELENÉS. 
Pető, Buda. (Jönnek halról), 

BUDA. 
Megállj ! 

PETÖ. 

Helyen vagyunk? 

BUDA. 

Ne menj tovább. 
Még észre vesznek majd az örök. Itt 
E szikla eltakar. 

PETÖ. 

Azt mondta hát, 
Hogy eljön ? 

BUDA. 

Azt. Két nappal ezelőtt 
Hogy itt jártam mint Endre követe, 
Alkalmam volt titokban szólni véle, 
És szép Emese azt üzente : vár 
Rád itt e helytt hajnal hasadtakor. 

PETÖ. 

A hajnal ott dereng az ő szemében ! 
Mig annak fénysugara nem ragyog 
Felém, nem láttam addig a napot. 
Napom, világom, bolygó életem, 
Vezérsugár csak te vagy leány. 
És én követlek : kárhozatba vagy 
A menybe jussak általad, veled. 

BUDA. 

Figyelj ! Neszt hallok. Úgy van, ő közéig 
És Vira véle. 

PETÖ (kezet szorít). 

Köszönöm barátom ! 
Igaz barátom. — Köszönöm ! 

BUDA. 

Ha téged' 
Boldognak foglak látni, az nekem 

Oly jutalom, mit nem cserélek el. — 
Légy óvatos; magadra hagylak, (indul), 

PETŐ. 

Ott lenn 
A forrásnál, a völgyben várj reám. (Buda ei). 

(Pető egy fatörzs mellé húzódik), 

n. JELENÉS. 

Emese, ^Vira, 
(Óvatosan jönnek a sátrak felölj. 

VIEA (halkan). 

Ez kábaság, kiszökni így az éjbe. 
Atyád ha rajta kap . . 

EMESE. 

Megölne tán, 
Tudom Vira. De öt ha nem találom 
Szerelmes ifjamat ... az lesz halálom. 

vniA. 
De hát mikor, s hol ismerted meg öt ? 

EMESE. 

Először láttam most két év előtt, 
Hogy Péter udvaránál járt atyám, 

S én véle voltam. Mint nézett reám . . . 
Midőn ott állt a sok vitéz között ! . . . 
Fény, czifra pompa nélkül öltözött, 
S a legszebb köztök mégis ő vala ; 
Oly nyájas, büszke, délczeg dalia, 
S a mint tekintetünk találkozott, 
Szivem mélyén úgy éreztem legott. 
Valami érintette lelkemet ; 
Tudtam, hogy szeretem, s hogy ö szeret. 
Azóta hogyha csak rá gondolok. 
Szivem felujong, fölsir, úgy dobog, 
Nem tilthatom meg néki, hogy szeresse 
S hogy érte lángoljon csupán. 

PETŐ (eléje áll). 

Emese ! 

EMESE (megöleli). 

Itt vagy? Pető! 

VIRA. 

Oh jaj ! Egy férfi ! Jaj ! 
Ha meglátják ! Ha megtudják ! Egek! 
Tisztem, hogy téged úgy őrizzelek. 
Mint két szemem világát. S ime ni ! . . 
Ki tudna egy leányt megőrzeni, 
Ha az szerelmes? Ki vigyáz reá? 

EMESE. (Petőhöz). 

Hát itt vagy? Hol maradtál oly soká? 
Én rég kiszöktem sátoromból, és 
Virával bekalandozám a völgyet. 

PÉTÖ. 

A harmat nedvesíti lábadat. 

Jer ide, jer ! (Balra a fatörzsre ülteti), 
VIRA. 

És én? 

PETŐ. 

Őrködj', Vira ! 

VIRA. 
őrködj' ! Neked könnyű azt mondani 
Őrködj' ! Én őrködöm rátok, s amott 
Az őr reánk. 

PETŐ. 
És mindnyájunkra Isten, 
És szent fia, ki meghalt a kereszten. 

VIRA (borzadva). 

Kereszt, mondád ? Keresztyén vagy, vitéz ? 

PETŐ. 

Igen s az lészsz te is, ha szép Emese 
Oltárhoz lép velem. 

vnvA. 

Soha, soha! .... 
Hogy élve még manó hurczoljon el? 
Soha, soha ! 

PETÖ. 

Ha igy sopánkodol 
Bánk ütnek itt. 



EMESE. 

Jó Vira, feleded 



Hogy mit Ígértél ? 



vmA. 

Nem, nem. Már megyek. 
Szegény leánykám ! Árva gerliczém ! 
Hogy elbűvölte a hitehagyott, 
S megérem még keresztyénné teszi. 

(A háttérbe vonul). 

m. JELENÉS. 
Emese. Pető. 

PETŐ. 

Számlálva minden perczünk, szólj leánykám, 
Szeretsz-e híven, igazán ? 

EMESE. 

S te kérded? 

PETŐ (leül meüé). 

Enyém akarsz-e lenni, mindhalálig ? 
Nőm, hitves párotn, édes feleségem ? 

EMESE. 

S te kérded ? Szóval kell-e válaszolnom. 
Midőn beszél a tett? lm itt vagyok. 
Lopózva jöttem, titkon ; a veszély 
Nyomomba jár, s nem gondolok vele, 
Mert te vagy az, kiért feláldozom 
Nyugalmamat, lyányságom jó hirét, 
Atyámat, s mindent, a mivel bírok. 

PETŐ. 

Úgy jösz velem. A völgyben vár barátunk, 
Gyors paripákon repülünk tova. 

Közéig már Endre, a magyar király, 
Vitézivel. Mi megelőzzük őket. 
Székes-Fehérvár utunk czélja. Ott 
Az Úr szolgája, fölkent papja vár. 
Megismered majd Jézus szent nevét, 
Megismered az egy igaz hitet. 
Mely megtanít szeretni jót, igazt. 
És megbocsátni ellenségeinknek. 
Aztán frigyünkre áldást mond a pap. 
Enyém leszesz te, . . . én meg a tied. 

EMESE. 

Nem, nem Pető. így egyek nem leszünk. 
Kivánod-é, hogy hitszegés legyen 
Az első lépés boldogságomért? 
Elhagyjam, megtagadjam azt az Istent 
Ki lángra gyujtá gyermek szívemet? 
Ki a tavasznak enyhe sugarából, 
Virág kelyhéből, kis madár dalából 
Beszél hozzám, mikor szeret; s midőn 
Haragszik .... elborítja fellegekkel 
Magasztos arczát, s villámot czikázva 
Pillant a földre, büntető szavával 
Dörgés között sujtolja a gonoszt. 
S én megtagadjam őt? Nem, sohasem ! 

PETÖ. 

Emese ! . . Elveszítlek így ! 

EMESE. 

Miért? 
Te jöjj mi hozzánk. Térj meg. Légy hivünk 
Ki voltál egykor. Hogy ha úgy szeretsz, 
Mint mondod .... visszajösz. Atyám elé 
Vezetsz, ezt mondva : «Ime lányodat 
Választám hitvesül. Add őt nekem. 
A te Istened az én Istenem. 
Szívem, kardom hazámé, s hogy ha kell, 
Édes mindnyájunkért vérezzem el ! 

PETŐ (felkel). 

Leány, te nem tudod, hogy mit kivánsz. 
Pogány vallásod, az a szived is. 

EMESE. 

Az én vallásom nem lehet hamis ! 
Mit tudom én, ki a te Istened. 

PETÖ. 

Ki sohasem gyűlöl, s mindig szeret ! 

Nézd, ott a hegy mögött mint kél a nap. 
Bíborszínű egy-egy felhő darab, 
Mint hogyha vére föstené azoknak, 
Kik elhullanak az igaz hitért, 
De oszladoz a múlt idők homálya, 
És harmatként szárítja föl a vért 

Gabáuyi. Pogány magyarok' * 



Digitized by VjOOQ IC 



18 



Kelő napunk .... az uj vallás. ... a hit, 
A mely embei-t szeretni megtanit. 
Mi nálad gyűlölet, . . . nálunk bocsánat ; 
A bűn nyomán engesztelése támad. 
Nem fegyvert suhog fölemelt karunk, 
Nem ölni, de ölelni akarunk. 

(Emese lassan fölemelkedik), 

S ha az igazság napja felragyog. 
Nem úsznak lángban falvak, városok. 
Itt egy akol, s egy pásztor oda fenn ! . . . . 
Emese, lásd, ez az én Istenem. 

(Emese napkelte felé fordul s eltakarja arczát). 
PETŐ (hozzálép). 

Mi válaszod? Mit művelsz? Szólj, leánykám. 

EMESE. 

Imádkozom, . . . lásd, ... a te Istenedhez ! . . . . 



PETO. 

Hát szereted ? 

EMESE (némán *igen%-t int). 
PETŐ. 

Mondd, jösz-e hát velem? 

EMESE. 

S atyám ? Mi lesz atyámmal, ha megyek ? 
Lásd, én sohasem ismertem anyámat. 
Harczedzett férfi mellett növekedtem ; 
Kardok csörgése volt bölcsődalom, 
S a nevelőm atyám parancsszava. — 
Ő értem él, hónáért, hiteért ; 
Mi lesz atyámmal most? 

PETŐ. 

Megtérhet ő is ; 
S közénk jövend, ha igazán szeret. 

EMESE. 

Atyám keresztyén ? Hajh ! nem ismered 

Te még atyámat. Az ég boltozatja 
Beá szakadhat. Százszoros halállal 
Pusztulhatunk el mind, de ő keresztyén 
S az Istenéhez hűtlen sohasem lesz. 
Tudod-e azt, hogy férjhez adni készül ? 

PETÖ. 

Kit? 

EMESE. 

Engem. 

PETÖ. 
És a férfi, a kinek szánt? 

EMESE. 

Borág. Egyik vitéze seregünknek. 

PETŐ. 

S te szereted ? 

EMESE. 

Nincs okom őt gyűlölni. 

PETŐ. 

Övé leszesz ? 

EMESE. • 

Nem, soha ! csak tied ! 

PETŐ (átkarolja). 

Jöjj hát! 

(Távolban kürtszó). 
EMESE. 

Menj, menj. E kürt jelenti, hogy 
Atyám közéig. 

PETŐ (öUli). 

Emese ! Szép arám ! . . . 

EMESE. 
Szívem tied lesz, sújtsa bármi vész ! 

PETŐ. 
Viszontlátásra ! 

A te Istened 
Maradjon mindig vélem, és veled ! 

PETŐ (el halra). 

TV. JELENÉS. 

Emese, majd Vira, 

EMESE (Pető tttdn néz). 

Szivem jobbik felét viszed magaddal, 
S cserébe hagysz gyötrelmes bánatot. 
Most visszanéz. Mosolyg . . . Isten veled ! 
Már eltakarja a sűrű bozót, .... 
Nem látom őt, de képe itt ragyog 
Szivemben ! Óh, ki nyújt nekem segélyt ? 

VIRA. (besiet). 

Leánykám, hol vagy? Váljatok hamar ! 
Atyád közéig. — Mit? Elment a lovag? 

EMESE. 
El! 

VIRA. 

Annál jobb. Fussunk mi is hamar! 

EMES£. 
Mért futni ? Az gyanút kelt. Itt maradj 
Velem Vira. Úgy-e, te el nem árulsz ? 

VIRA. 

Inkább némuljak el ! 

Csitt ! ... Jő atyám ! 

V. JELENÉS. 
VoltaJc. Vatha. Borág. 

VATHA. 

Mi ez ? Te itt, leányom ? Még a nap 
Alig lövel ki enyhe sugarat, 
S te már is ébren ? Mért hagytátok el 
A sátrat ily hamar? Hol jártok erre? 

EMESE. 

Szép őszi reggel édes illatárja 
Ellopta álmomat, s kicsalt ide. 

VATHA. 
ölelj meg. így ! Haragszom rád, gyerek, 
Ábrándozónak látszol egy időtől. 
Halvány vagy. Nem beszélsz. Tekinteted 



Digitized by VjOOQ IC 



23 



A semmiben barangol. Még csak az kell, 
Hogy sóhajokban epekedj. 

BORÁG 

(Emesét szemlélve és felé menve). 

De szép 
Az én amm, az én menyasszonyom. 

EMESE. 

Vitéz! 

VATHA. 

Lassan ! Előbb hadd végzem én. (Emeséhez). 
Anyádtól örökölted e szokást, 
Nem szeretem ! Jó kedvet akarok, 
Jegyezd meg ezt. Vidám légy, és derült. 
A töprengést ránk, férfiakra, bizzad. 
Van úgy is gond elég, mely szíveinket 
Csordultig tölti, s ez hazánk jövője. 
Es most vonulj sátradba, vagy keress 
Virágot, és a cserfa leveléből 
Köss koszorút. Jánus bátyád ha jön. 
Legyen mivel fölékesítened. 
Mert győzedelmesen jövend, tudom ! 
Ah Jánus ! Jánus ! Ö az én fiam ! . . 
Te csak bánkódni tudsz. Nem szeretem. 

Atyám! 8 Emese néked nem leányod? 

VATHA. 

De az ! De az ! (Átöleli). No . . . mindent feledek 
Vira, te nem jól őrzöd lányomat ! 
Vira, te fogsz lakolni mindenért. 

VIBA. 
Vezér, oh engedd . . . 

VATHA. 

Mit sem engedek ! 
Á szélvész hordja nyájasságodat ! 

VIRA. 

Be szép «jó reggelt » mond. Hát még ha tudná ! 

VATHA. 

Aztán ne jertek most utunkba. Itt ma 
Asszonyra nem lesz szükség. Itt fogadjuk 
Endrét, az uj királyt. Királyt? Ki tudja? 
Még Vatha nem mondott « igent » . . . s lehet. 
Hogy Árpád ifjú sarja visszamegy 
Koldulni ezután is pártfogást 
Cseh, lengyel és orosztól. Úgy beszélik. 
Hogy Jaroszlávnak köpönyegje bő 

S elfér alatta néhány kis király. 

Nos menjetek, ha mondom ! . . , 

£ME8E. 

Vira, jer ! 
Atyám haragszik, és elűzi leányát, (indtd). 

VATHA (utána szól). 

Emese ! Jösz te ide, rósz leány ! 
A vén sas mikor űzi el magától 
Még gyönge szárnyú, apró tollasát? 

(öleli nyájasan). 

Szeretlek ! Jobban még, mint őt szerettem ! 
ESMESEi. 

Kit, jó atyám? 

VATHA. 

Ne kérdezd, menjetek. 

(Emese^ Vira elmennek), 
VATHA (utána néz). 

Egészen ö. Járása, mozdulása. 
De ha természetét is örökölte, 
Úgy . . . Félre tőlem ! Félre átkos emlék ! 

VI. JELENÉS. 
Vatha. Borág. 

BOBÁG (Vathához lép). 

Vezér, mi bánt ? így még nem láttalak. 
Arczod borult. Megérem, könnyezel. 

VATHA. 

A rósz emlék olyan, minő a felleg. 
Előbb árnyékot vét arczunk s szívünkre, 
Aztán kiontja könnyek záporát. — 
Egy ily rósz emlék szállt meg engem is. 
Keá gondoltam. 

BOBÁG. 

Kire, hős uram ? 

VATHA. 
E leány anyjára . . . Óh, miként szerettem ! 
volt az életem ! E szív megoszlott 
Közötte és a hon között. Nekik 
Áldoztam mindent, a mivel birok : 
E karnak erejét; kardomnak élét; 
A vért, mely lángra gyujtá testemet ; 
Ifjúságomnak tűnő álmait, 
Mindent, mi férfit . . . férfivá teszen. 
S az egyik elhullt orgyilkos kezektől, . . . 

Szegény hazáin ! a porban látlak ime, 

Szent köntösöd megtépve fiaid 

Saját kezétől ! . . . És a másik . . . Asszony . . 

Csak asszony volt ! Hivságos gyönge lény, 

Kinek hazugság mindenik szava. 

Ki . . . mikor legjobban hiszünk neki, 

S egész közel bocsátjuk a szívünkhöz. 

Az áldozat oltárához, . . . csupán 

Azért borúi eléje, hogy diszét — 

Lelkünk bizalmát lopja el s üres 

Marad az oltár, puszta a kebel ! . . . 

Oh bűnös asszony, mint szerettelek ! . . . 

Tíz éve múlt. Nem régen azelőtt. 

Halt meg királyunk, Istvánnak fia, 

A gyönge Imre. Gyönge volt, de mégis 

Magyar. S hogy elhalt, jött az idegen. 

Hogy elkaparja ősünk örökét. — 

A német császár, s az a Crescimira, 

Elüldözék az Árpád sarjait, 

Hozván helyökbe németet, olaszt, 

Cseh, lengyel söpredéket, és azok 

Lettek hazánkban úrrá ! Egy csapat 

Német lovag kóborgott e vidéken. 

Gyakorta érezték kardom súlyát, 

A nyomorultak. És im egy napon, 

Hogy hazatértem harcz után, . . . üres 

Volt a kalit ; . . . . madárkám elrepült ! 

Német lovaggal megszökött az asszony ! 

Gyalázatos szó bár, kimondom azt, 
Ö megszökött ! .... Ki vitte el, s hová ? 
Nem tudhatám meg e korig. Boszút 
Lihegve jártam seregemnek élén, 
Pusztítva mindent a mi nem magyar. 
És nem az ősi hitnek áldozik, 
Mert ők, csupán ők a mi ellenünk. 

BOEÁG. 
Méltó harag dúl benned, oh vezér, 
De véled érzek én. 

VATHA. 

S most nézz reám. 
Ezer halált ha látok, arczomon 
Nincs rémületnek egy szikrája sem. 
E kar nem reszket, e szív nem dobog 
Gyorsabban, zúgjon bár síró panasz 
Viharként e fülekbe, . . . s mégis én. 
Én Vatha, hogy ha nőmre gondolok. 
Világnak csúfjaként gyermek leszek. 
Csapásra fölemelt karom lehull. 
Szemembe könny lopódzik, és e szív, 
E gyáva szív sajog, mert szeretem 
Azt, a ki engem hűtlen elhagyott ! . . . 
De félre most a gyöngeséggel ! Ez volt 
Szívem utolsó lobbanása. Vége ! 
Szállj vissza könny, s dermeszd kővé e szivet. 

Kihalt belőle minden szerelem, 

S én gyönge többé nem leszek soha ! . . . 

(A távolban háromszoros kürtszó). 

Kürtszó riad. Nézzük, hogy mit jelent? 

VII. JELENÉS. 
Voltak, Viake. Ketel. 

KETEL (jön halról). 
Vezér, egy idegen csapat közéig. 
Kürtszó, s jelekkel azt adják hirűl, 
Hogy szándokuk békés. 

VATHA. 

Bár lenne úgy. 
De félek, a nap ... ha lealkonyúl, 
Néhány halottra hinti sugarát (Vükéhez). 

Mi az ? (Trombitaszó). 

VISKE (j&n). 

Vezér, az uj király közéig ! 

VATHA. 

Ne még ! Király nincs ! A ki ott közéig 
Csak egy magyar vitéz, és semmi több. 
Nem ismerem még szivét, szándokát, 
S csak ezután mondom meg, hogy király-e 
Avagy kalandor? 

BORAG (halra Hnéz), 

Közelednek! 

VATHA. 

Úgy 
Fogadjuk őket jó testvérekül. 
Harsogjon a kürt ! Ide híveim ! 

(Kürtös kürtjébe fuj). 

Vm. JELENES. 

Voltah. Kórogi. Pogány harczosok. Vatha 

hívei. (A jobb háttérből és az oldalfalakból jobbról jön- 

neky a vezér körül csoportosulva), 

VATHA. 
Vitézeim ! Nézzétek, egy sereg 
Közéig amarról. Hírnökük jelenté, 
Hogy szándokuk békés. — Gyötört, szegény 
Magyar hazánknak hoznak ők királyt ; 
Bár messze földről, még sem idegent, 
Mert Árpád vére, Endre herezeg az. 
Ki seregével átkelt bérczeinken, 
Hogy örökét mi tőlünk kérje ki. — 
Magyarjaim ! Ha méltónak találjuk 
Endrét a koronára, úgy legyen 
Övé a hon, . . . átadjuk hódolattal. 
De hogy ha nem méltó reá, . . . ezudar, 
Ki csak egy talpalatnyit enged is 

E földből, melyen lábunk megvetettük, 
S mely a magyarnak édes mindene. 
Ha testvér jő amott . . . karom kitárva, 
S én kész vagyok keblemre zárni őt. 
Ti mind, fogjátok-é velem szeretni? 

MIND. 

Veled vezér ! Mi esküszünk ! Veled ! 

VATHA. 

Ha ellen jő amott . . . kardom kivonva. 
Megvédem e hazát csöpp véremig ! 
Meghalni vélem készek vagytok-é '? 

MIND. 

Veled vezér ! Veled ! Mi esküszünk ! 

VATHA. 

Istenre ? 

MIND. 

Istenünkre ! 

VATHA (trombitáshoz). ? 

Jöjjenek ! 

(Trombita). 

IX. JELENES. 

Endre, Badó. Buda, ErnyeL Orosz tiszt. Fő- 
urak, Magyar vitézek. Orosz katonák. (Mind 
balról). 

VATHA. 

Légy üdvöz Endre ! Árpád vére éljen ! 

ENDRE. 

Üdvözlek Vatha ! Hősök nagy fia ! 

VATHA. 

utad hogy állom, ne csodáld te ifjú. 

Átlépve e hon szent határait, 

Te elfogadni jösz, s mi itt vagyunk 

Adásra készen mind. De mielőtt 

Az alku állna, ismerjük meg egymást. 

RADÓ. 

Nem alkudozni jöttünk, hallod-é? 
És nincs jogodban adni venni azt. 
Mi nem tiéd, mert lázadó pogány vagy, 
S ez itt királyod, Endre ! 

VATHA. 

Még nem az ! 
Fejét nem érintette korona. 

ERNYEI. 
Ha háza küszöbén átlép a gazda, 
Botot az ebnek, mely reá ugat ! 

VATHA (megrendül). 

Botot ? . . . Számodra akkor mi marad ? 

(Mozgás Vatha hivei közt). 

Hát így vagyunk? Ezt hoztátok nekünk? 
Gúny és szitok ? Vigyázz, te korcs szülötte, 

(Ketel kezéből kikapja a dárdát , s rá emeli). 

Botot kapsz, ámde a bot vége vas. 

Mely átalszúrja áruló szived, 

S még kardomat sem szennyezem veled ! 



Ne tűrjük 



VATHA HÍVEI. 
ENDRE HÍVEI. 

Lázadás ! 



VATHA HÍVEI. 

Halál reájok ! 

ENDRE. 

Nyugodtan hívek ! Vatha csöndesülj ! 
Nem ezt akarjuk. Csöndesüljetek. 

VATHA. 

Korbácsold föl a tengert, s mondd neki 
Hogy csöndesüljön ! Nézzetek körül ! 

Gftbányi. Pogány magyarok. 3 

Tíz annyi főből áll az én hadam, 
Mint a tietek, s egy sem áruló. 
Kezemben vagytok. S ime itt e dárdát 
A földbe szúrom ! Eddig s nem tovább ! 

(A dárdát jobb szélről leszúrja a földbe,) 

Hatalmas szirt a Vatha ősz feje. 

Ki tör magának utat rajta ? Lássuk ! ! 

BADÓ (kardot ránt). 

Le véle, gaz nép ! 

KÓROGI (kardot ránt). 

Fegyvert ! Vatha népe ! 

ENDRE. 
Én szólok, Endre, a magyar király ! 

VATHA. 

Nekem nem az, míg nem bírom szavad. 
Hogy megadod jogos kivánatunkat. 

ENDRE. 

Beszélj hát. Én nyugodtan hallgatok. 

VATHA. 

Óh Endre, nézz körül magyar hazádban. 
E föld, mit őseink vérrel szereztek. 
Nem a mienk többé ! Zsivány hadak 

Száguldanak síkságain keresztül. 
Bevándorolt külföldi koldusok 
Túrják a földet, mit véres verejték 
Termékenyített, s ápolt gondosan. 
A dús kalásznak magva szerteszórva, 
A jövevény felfalta a gyümölcsöt, 
S nekünk marad az alja, a rohadt. 
Utált szerelmök ráerőszakolva, 
Beszeplősíti asszonyink erényét. 
Saját honában zsellér a magyar. 
S hogy a legszörnyűbb érjen, a mi érhet, 
Elvették Istenünket, és cserébe 
Adtak kolostort, czifra templomot, 
S nyakunkba varrták a barát-csuhát. — 
Mindenki úr itt, csak nem a magyar. 
Azért kívánjuk tőled, a királytól, . . . 
Ha hogy királyunk vagy, s nem ellenünk 
Segítő czimborája, . . . tarts velünk ! 
Én akarom : s velem százezrek ajka 
Kiált feléd, . . . add vissza Istenünket ! . . 
Az ősi vallást állítsd vissza újból. — 
Én akarom : s minden magyar szívének 
Utolsó cseppnyi vére lángol érte, 
Hogy a külföldiek pusztuljanak ! 
Kit nem hazám szült, nem testvérem az ; 
Lóduljon, s játszsza otthon az urat. 
Vihet magával mindent, mit hozott 
Papot, keresztet, tömjént, szőrcsuhát 

3* 

S még emlékét se hagyja itt nevének ! 
Ha hogy királyunk vagy . . . segítni fogsz, 
Ha nem : úgy ellenül tekintelek, 
S e küszöböt nem léped át tudom ; 
S te is tudod most már, mit akarunk. 

VATHA HÍVEI. 

Éljen vezérünk ! Éljen Vatha ! Éljen ! 

ERNYEI (Endréhez). 

Kelepcze ez ; körül vagyunk kerítve. 

RADÓ (Endréhez). 

Mindent igérj, semmit se adj ! 

ENDRE. 

Nem úgy ! - 
Van itt keblemben még egy hang. Tudom, 
Véremmel hogy beszéljek. 

VATHA. 

Endre válaszsz ! 
Hajolj szavamra, . . . seregem tied, 
S te mint dicső király vonulsz hazádba. 
De hogy ha nem, . . . forduljatok amarra, 
A honnan jöttetek. — Nem alkuszunk! 

ENDRE. 

Halld hát! Legyen kivánatod szerint, 
Kit nem e hon szült, nem testvéred az. 
Magad mondád. Te bölcs vagy és igaz. 
A csecsemőt, mely ma lát napvilágot. 
Mert apja-anyja idegen . . . szakítsd el 
Szülője kebliről, s döfd át szivét. 
Bár azt a levegőt lélekzi, mit te, 
Bár egy a föld, mely táplálékot ad 
Neked, s neki . . . csak öld meg, mit tesz az ? 
Hiszen a gyermek oka annak is. 
Hogy apja, anyja csak bevándorolt ! 

VATHA. 

Mindegy ! nem érez az velem soha ! 

ENDRE. 

Azért mondóm, hogy öld meg. Jól teszed ! 
Aztán pusztítsd el azt a másikat. 
Kit keresztvízre tartott apja s anyja. 
Mert így rendelte István, a királyod. 
Öld meg magyar testvéredet, csupán mert 
Nem úgy imádkozik miként te, és 
A papja szőrcsuhát hord s nem fehér 
Szoknyát, mint táltosod. De öld meg, öld. 
Hiszen testvéred volt csupán, s magyar ! 
Van ilyen testvér számtalan, hazádban, 

De öld meg mind, kárát nem vallja senki, 
Ha gyilkoló kezekkel a magyar 
Pusztítja önmagát. 

VATHA (megadóan). 

Ne szólj .... ne szólj ! 

ENDBE. 
De szólok ; hisz te bölcs vagy, és igaz, • 
S a mit kívántál, teljesítem azt. 
Megengedem, hogy rántsd ki kardodat 
És pusztítására indulj seregeddel. 
Mit ellenségeid meghagytanak. 
Te dúld fel ! Végy szövétneket kezedbe. 
És gyújts tüzet, oszlatni a homályt. 
Mely rá ereszkedett saját szemedre. 
Hadd égjen izzé porrá fél Magyarhon. 
Él még majgyar, él Vatha még, a nagy. 
Ki csak javát akarja a hazának, 
S az ártatlan kiontott vér, s üszök 
Felett, torát üli a győzelemnek. — 
Mehetsz ! Szabad az út. Megengedem. 

VATHA 

(lassan közeledik feléje 8 leborul előtte). 

Megyek, . . . veled ! . . Te Árpád vére vagy. 
Királyom vagy ! Követlek ! ! 

ENDRE (kitárja karját). 

Vatha ! Jer 
Szivemre ! Egyért lángolunk mi ketten, 
S ez a magyar hazának üdve ! 

VATHA. 

óh!... 
Nagy, és nemes vagy ! íme, én az első 
így hódolok előtted, jó Uram ! 

(Kardját Endre lábai elé teszi). 

Kiáltva: Éljen Endre, a király ! ! 

ENDRE HÍVEI. 

Sokáig éljen Endre, a király ! 

KÓROGI (titkon Borághoz). 

Meghajlik . . . 

BORÁG. 

El fog veszni ! 

RADÓ (titkon Ernyeihez). 

Most mi fent 
Vagyunk, és ő alant. így nyerve minden. 

VATHA 
(fölemelkedve 8 kardját Endre kezéből véve^ hüvelyébe taszítja) . 

Kérlek, királyom, engedd, hogy hitem 
Szerint imádjam Istent népeimmel. 

ENDRE. 

Maradj vallásodon. Senkit se hívok 
S nem kényszerítek. Tiszteld Istened 
Úgy, mint szíved sugalja. Ámde én is 
Megvárom tőled, hogy senkit se bánts 
Azok közül, kik Krisztus hívei. 

VATHA. 

Áll a kötés, királyom ! 

(Kürtszó). 
ENDRE. 

Mit jelent ez? 

KÓROGI. 
Vezér ! János fiad jön ! 

VATHA. 

Ah ! Fiam ! 
Engedd királyom, hogy e szent frigyet. 
Mit most köténk, én azzal szentesítsem. 
Hogy fiamat ajánljam a kegyedbe. 
Derék ficzkó. Egy töredék csapattal 
Indult csatározásra e vidéken, 
S most tér meg, úgy hiszem, hogy győztesen. 

X. JELENÉS. 
VoltaJc, Jánus majd Kozár. 

JÁNUS. 
Atyám ! 

VATHA (öleli). 

Hoztál-e prédát ? 

JÁNUS. 

Hoztam-é ? 

De még minőt! (KörülteHnt csodálkozva). 

Kik itt ez emberek ? 

VATHA (kézen fogja Jánust). 

Fiam ! Ez Endre, a magyar király. 
Tiszteld, ő Árpád vére. Szent legyen 
Előtted, 8 majdan hogy ha lesz fiad, 
Tanitsd meg, hogy szeresse a királyt. 

ENDRE (Jánoshoz). 

Fiú ! Szivemre ! (öyu). 

VATHA. 

S most dicső uram. 
Küldd vissza ezt az idegen hadat. 

(Áz orosz kíséretre mutat). 

Endrének arra nincs szüksége már, 
Megvédlek én, és híveim. Nyugodt légy. 

ENDRE (€us orosz csapathoz). 

Barátaim, most elbocsátalak. 
Mondjátok uratoknak: köszönöm 
A pártfogást, melyben részes valék. 
Hazámban nincs mit félni, lázadóktól, 
Mert annak minden igaz hű fia 
Védője a királynak. Menjetek! 

OROSZ TISZT. 
Az Isten óvja lépteid, nemes 
Magyar. Legyen uralkodásod is 
Dicső, mint lelked, és erős szived. 

ENDRE (Budához). 

Kisérd barátainkat a határig. 

(Orosz csapat Budával el). 
RADÓ (Endréhez). 

Ezt nem jól tetted. 

ENDRE (Vathára mutat), 

Bizom benne. 

RADÓ. 

Én nem. 
Elfojtva csak a tűz, de nem kioltva, 
És mindnyájunknak jaj, ha újra éled. 

VATHA. 

Nemes királyom, engedd, hogy fiam 
Mutassa meg, mit szerzett ifjú karja, 
S számíthatunk-e rá nagyobb veszélyben. 

RADÓ (Ernyeihez). 

A rabló orzott kincsével dicsekszik. 

VATHA. 
Elő Jánus ! Mit hoztatok nekünk? 

JÁNUS. 

Kápolna állt a hegynek oldalán, 
S az uj vallásra pártolt magyarok 
Kongatták a harangot, . . . Istenük 
Dicsére, s a mienk csúfjára. Én 
A kápolnát leromboltam porig. 
S mely tornyát ékesíti a keresztre 
Eáléptem. Minden kincsét, képeit. 
Arany, ezüst kancsót és serleget. 
Hímzett ruhákat, csillaggal körített 
Sok balga czifraságát elvevém. 
Hozzátok mind elő ! 

(IrU KQzámak. Endre hivei közt nagy mozgás és zugát). 

XI. JELENÉS. 

Voltak. Pogány harczosoh Kozár vezetése alatt 
összekötözött faáíjakiyii elhelyezve, különféle templomi edé- 
nyeket, papi öltönyöket hoznak, s leteszik a szin közepére, 

KOZÁR. 
Imé, uram ! 

ENDRE; 

Derék. De nem kívánom látni. — Ez, 
Eeménylem Vatha, többé nem lesz így. 



VATHA. 

Hogy lásd király, mint tartom a kötést, 
Fogadd e kincset mind sajátodul. 
Elvette Jánus . . . Vatha visszaadja. 

JÁNUS (meglepetve). 
Mit ? (Zúgá8 Vatha hivei közt). 

KOZÁR. 

Ej, de furcsa alku ez ! Ha kincs 
Kell a királynak, . . . hát szerezze meg ! 

VATHA. 

Tán zúgolódtok ? A mit Vatha tesz, 
Az jól van téve ! Mondtam, úgy leszen ! 

(Vatha hívei lecsendesülnek). 

Mi van még ? 

JÁNÜS. 

A kápolna papjait 
Megöltük mind egy szálig. 

(Endre hivei közt nagy mozgás^ felkiáltások : ah ! ah !) 

A barátok 
Mind ott bokáznak a fák ágain. 
Közűlök egyet hagytam élve csak, 
Mert hogy mulattatott beszédivel. 
Sűrűn vetvén magára a keresztet. 
Hozzátok őt is ! (int,) 

ENDRE. 

Ah! Irtóztató! 

XII. JELENÉS. 

Voltak. Szerzetes. (Kezei összekötözve, hozzák), 

SZERZETES. 
Bocsásd meg Isten vétküket, hiszen 
Nem tudják, mit művelnek ! . . . 

KÓROGI. 

Kezdi már ! 

SZERZETES. 

Lelketlen, ádáz bűnösök ! Tudom 
Halálra visztek, mért pogány a sziv, 
Mely tettetek vezérli. Nem fogom 
Az égnek átkát fejetekre kérni. 
Uram Jézus, ki meghalt a kereszten. 
Tanít eltűrnöm a nyomort. De mégis, 
Ha lelketekben csak szikrája van 
Az irgalomnak, . . . hagyjatok előbb 
Imát rebegni, mielőtt kimúlok. 

VATHA. 

Oldozzátok föl kezeit legott ! (Feloldják). 

(Vatha Endréhez lép). 

Király, tiéd a pap. 

VISKE. 

Hah ! Gyávaság ! 

KÓROGI (Vathdhoz), 

Gondold meg, hogy keresztyén ! 

VATHA. 

Akarom ! 

ENDRE. 

Jó, Vatha ! Jó ! Most már látom, hívem vagy. 

SZERZETES (meglepetve). 

Mit? A király? Ah értelek nagy Isten ! 
így náented meg szolgádnak életét. 

(Endréhez lép). 

S te földi mása az egek urának, 
Királyom . . . áldva légy ! Euhád szegélyét 
Illesse ajkam, mely neved dicséri. 

(Térdre borul Endre előU). 

ENDRE. 
Vedd vissza a kolostor kincseit, 
S távozz nyugodtan. 

ENDRE HÍVEI. 

Éljen a király ! 

(Szerzetes és a csaMósok az ékszerekkel^ templomi edényekkel 
elmennek). 

EOZÁR. 
Vezér, a zsákmány java része most jön ; 
De azt nem adjuk senkinek. 

VATHA. 

Mi az? 
Nem adjuk? És te mondod ezt, te senki? 
Van itt kívülem másnak is szava ? 
Hitvány kölyök ! Egy szót még, és kitépem 
Ellentmondásra oly kész nyelvedet. 

KOZÁR. 

Készem van benne, s így joggal beszélek. 

VATHA. 

Jogot ne említs ! Én parancsolok ; 
S hallgasson a cseléd, ha szól az úr! 

KOZÁR (félre). 

Hej ! Vigyázz Vatha, ezért megfizetsz ! 

VATHA. 

Jánus, te mondd, miről beszél Kozár ? 

jAnüs. 
A mint a Eika völgyén elhaladtunk, 
A fordulónál, erdő közepén. 
Bús, elhagyott kastélyra bukkanánk. 
((Nézzük barátim, ki tanyája ez?» 
Mondám a többinek. — Vadász szerencse 
Hyet találni ! Szomjasak vagyunk. 
Tán lesz boruk, mely fölhevíti vérünk ; 
Tán asszony is van szívünket hevítni. — 
Belépünk, s íme kőzápor fogad. 
Egy hitvány szolga had csapott le ránk. 
Német volt-é? Olasz ? Mit én tudom? 
Úgy szidtak, káromoltak, hogy mulatság 
Volt hallani. S a vége a kalandnak, 

Egy asszony ! Elhoztuk ! magára hagyva 
A kastélyt, romban, népét vérbefagyva. 

RADÓ (Endréhez). 

Hallatlan ez ! 

VATHA. 
Hozzátok öt elém ! (Kozár kifelé int). 

XIII. JELENÉS. 

Mária. J^égy harczos hozza. 

VATHA. 

Asszony, ne reszkess. Szólj, ki vagy, s miféle ? 

Kétségbeesni nincs okod. Soha 

Magyar vitéz nőnek nem ontja vérét, 

Ha Istenadta sorscsapásaként 

Az nem szolgált reá, mint büntetésre. 

MÁRIA 

(két karjával eltakarja arczát, latsán Vatha felé fordul, meg- 
lepetve, ámulattal). 

Beszélj ! Beszélj ! Mig hallgatom szavad 

Egy álomkép vonul előttem el ! 

Én kérdezem : Ki vagy? 



Oabányi. Pogány magyarok. 

VATHA (megrendülve). 

Hah ! Isten ! Isten ! 
Káprázat ! Árnyék ! Hogy jöttél ide? 

MABIA. 

Jaj én nekem ! Jaj ! 

VATHA. 

Csilla ! — Hitvesem ! 

(Általános megdöbbenés j mozgás). 
MÁBIA (összeroskad). 

Taposs el ! Ölj meg ! Csak ne lássalak ! 

JANÜS. 

Anyám ! Mit tettem ! Oh boldogtalan ! 

VATHA. 

De szóljatok hát emberek, mi történt 
Velem ? E nő ! . . . Fordítsátok felém 
Az arezát, hadd tekintsek a szemébe ! 
Nem vagy te Csilla ? Nem vagy hitvesem ? 

MÁRIA (fölemelkedik). 

Jól mondod. Csilla meghalt, Mária 
Nevem, s a Megváltónak anyja véd. — 
Óh szűz anyám, ne hagyd el lányodat ! 

VATHA. 
Halljátok mit beszél? Ah ! Iszonyú ! 
Megölték a szivét ! 

(Hozzá lép, megfogja). 

Hej, Csilla, ébredj ! 
Nem ismersz ? Én vagyok ! 

MÁRIA. 

Nem ! Nem szabad 
Ismerni téged Máriának. 



VATHA. 

Ah! 
Hazudsz ! Te nőm vagy ! Csilla YSbgy ! Tanú 
Keá az Istenünk, kit elhagyál ! 
S ha ö nem vert meg, megvert ez a kéz, 
Mely egykor áldott, és szerelmesen 
Átfogta karcsú derekad ! Nevét 
Az átkozottnak, a ki elrabolt ! 
Nevét ! Hadd véssem kardom élire. 
Hogy le ne mossa róla az idő, 
A mig boszút nem álltam rajta ! Szólj ! 

MÁRIA 

Ölj meg, de ajkam néma s az marad. 

VATHA. 

Vigyétek el ! Te Viske, és Borág 
Őrizetül ti mentek el vele. 
Vigyétek őt váramba. El, hamar ! 
Ne lássam őt, mert érzem, valami 
Szorítja mellemet; vértől sötétlik 
Előttem a világ, s egy tenger árja 
Nem oltja szomjamat ! 

{Megragadja Máriát). 

Hallod? föl innen ! 
A porban csúszni lesz időd ! Eabom vagy ! 
Várd méltó büntetésed ! el vele ! 

(Viske és Borág karjaiba taszítja, kik elhurczolják. Vatha ki- 
rántja kardját s Endre elé áll). 

Király, kötésünk meg van törve. En 

Hazudtam, a mikor kíméletet 

ígértem a bevándorolt gazoknak. 

Kik megcsúfolják ős vallásomat ! 

Nincs irgalom ! A mig e kar nem csonka, 

S a vér nem változik testembe* vizzé, 

Addig verem az átkozott czudart, 

Ki ekként megrabolt, és meggyalázott ! 

A károsult csak én vagyok, s veszem 

Mi martalékul kezeimbe jön ! 

Föl népem ! Föl vitézek, . . . harczQsim ! 

Ki merre lát . . . pusztítsa a zsiványt, 

Ki lopni jött becsületet, s hazát ! 

Le a kereszttel ! Le az idegennel ! . . . 

(Kivont karddal elrohan), 
VATHA PARTJA. 

Föl harczra! Boszú ! Éljen a vezér! 

(Riadó zaj. Trombita. Vatha serege szétoszlik). 

XIV. JELENÉS. 
Voltak. Vatha és pártja nélkül. 

RADÓ. 

Most meneküljünk ! Gyorsan el királyom ! 
Látod, hogy a pogány mily ingatag. 

ERNYEI. 

Kegyelmednek mi adjuk meg az árát ! 

ENDRE. 

Tehettem másként? Várjatok mig én 
Erős leszek, s őt eltiporhatom. 

RADÓ. 

Tanácskozásra nincs idő. Hamar 
Nyergeljetek. Fehérvár messze van. 

ENDRE. 
Csak ott legyünk, s majd én parancsolok ! 

(Kürtszó, mire mind elmennek halra). 

XV. JELENÉS. 
Pető, Einese. 

PETŐ 
(kézen vezetve hozza Emesét^ jobbról ^ a sátrak mögül). 

Most jer velem, ha igazán szeretsz. 

EMESE. 

Bocsáss el engem ! Isten a tanúm, 

Hogy mint szeretlek, de így nem megyek. 

(Közeledő kürtszó), 

pífrö. 
Oh, hallod ? hallod ? Hogy ha nem követsz 
Úgy mind a ketten elveszünk ! 

EMESE. 

Legyen 
Miként az Isten, az én Istenem 
Kivánja! Menekülj ! Atyám közéig ! 
Azért mondom, hogy menj, mivel szeretlek. 

PETŐ. 

So'sem szerettél, hát maradj magad, 
S imádd a bálványt, mely szívedben él ! 

De visszatérek érted, esküszöm, 

S ha nőm nem lettél, rabszolgám leszesz ! 

(Elsiet halra). 

EMESE 
(Arczát eltakarva, a fatörzsre roskad). 

Pető ! Pető ! Elment ! Óh Istenem ! 
Mért büntetsz engem ? Ártatlan vagyok. 



XVI. JELENÉS. 

Emese. Vatha. Kórogi. Jféhdny pogány har- 
czos. 



VATHA. 

Nyergeljetek! Váramba fel legott! 

( Megpillantja Emesét) . 

Hogyan, te itt? S ott száguld egy vitéz? 
Most lóra kap . . . 

(Megragadja Emesét). 

Hah! Szeretőd? 

EMESE. 

Nem ! Óh nem ! 

VATHA. 

Az anyja vére ! Szeretőd ? Beszélj ! 

EMESE. 

Nem . . . nem ! 

VATHA 
(kiséroi közül egy harczost előszólít). 

Fiú, te jó czélzasz ! Hamar 

Nyilat neki ! (Pető után mutat). 

EMESE (kezét tördelve). 

Oh szerelem, ne légy az árulóm ! 

VATHA 
(Miután a harczos nyilát ellőtte ^ diadalmasan). 

Talált ! Az ifjú leesett lováról ! 

EMESE (felsikolt). 

Isten ! 

VATHA. 

Hah ! Félted öt? Ajkad remeg ! (Embereihez). 
Utána! Hurczoljátok öt ide ! 

(Fölrázza Emesét). 

Nem halt meg ö, de meghal, s gyilkosa 
Te vagy ! . . . 

MÁSODIK FELVONÁS. 

Oszlopos csarnok a belusi várban. A háttérben vasajtó. 
Jobbra rácsos ablak. Balra kőpad. Távoli zaj hallik. 

I. JELENÉS. 
Mária. Vira. 

vmA. 
Oh hallod, hallod ezt a bősz zsivajt? 
Ez azt jelenti, Vatha érkezik. 
Hogy tegnap elhurczoltak véled együtt 
A táborból, s szó nélkül ide zártak, 
Hallottam, mit beszélnek titkosan 
Egymás között. Vatha haragja szörnyű. 
Megesküdött, hogy nem nyugszik meg addig, 
Mig egy keresztyén, s egy bevándorolt 
Él e hazában. S mind ez csak te érted ! — 
Tűzlángban úsznak falvak, városok. 
Tehetlen aggok, nők és gyermekek 
Holttestein száguldnak a lovak. 
Egy jajkiáltás az egész vidék. 
Elválasztottak engem is a lánytól, 
' — Leányodtól , . . ki gondjaimra volt 

Bocsátva eddig ! S mind ez csak te érted, 
Óh asszonyom, mért tetted ezt velünk? 

MÁEIA.. 

Úgy . . . úgy ! Csak vádolj engem még te is ! 

Fogolyként szenvedek itt egyedül, 

S nincs, a ki megszán, nincs ki megsegít ! 

VIEA. 

Hol van most a te jobbik Istened, 
Az a keresztyén Isten, a kihez 
Szegődtél? Hívjad öt most, hadd segítsen ! 
Tegyen csodát a kedvedért. E csarnok 
Vasajtaját szakítsa fel ... s te légy 
Szabad !. . . No hívjad hát, ő megsegít ! 

MÁRIA. 

így gúnyolódtak a hitetlenek 
Krisztussal is, midőn fel volt feszítve ! 
De szent ajkáról nem hangzott panasz ; 
Kiszenvedt, . . . némán tűrve a halált. 
Ah, én is, én is csak meghalni vágyom ! 
Számomra már e földön nincs gyönyör. 
Nincs élni már kiért ! 

VIRA. 

8 a másikért ? . . 
A férjed ? Értté élni nem kívánsz? 

MARIA. 
Való, hogy én nagyon szerettem öt, 
Szép, deli, büszke férjemet. Hiszen 
Azért hagyám el Vathát a pogányt. 
Mivel szerettem őt, a jót, a hívet, 
Vitéz keresztyént, és oltár előtt 
A nője lettem. De most vége már ! 
Elzárva tőle, csak halálra vágyom. 

VJRA. 
óh mért nem jöttél vissza? 

MABIA. 

Vissza ... én ? 
Vathához, a kit inkább mint atyámat 
Tiszteltem, s mint gyermek levek neje? 
Vathához, ... a keresztyén hitvese ? 
Nem, nem ! Öt kellett legjobban kerülnöm. 

VIRA. 

S irtóztató, . . . fiad, ki visszahoz ! 

MÁRIA. 

Szegény, mit tudta ő, ki vagyok én? 
Ez büntetésem, mert elhagytam őket. 
Az Isten az anyán torolja meg, 
Mit a szerelmes asszony vétkezett ; 
S én várom büntetését ... a halált. 

VIKA. 
Az ajtó nyílik. Óh, már jönnek érted! 

n. JELENÉS. 
Voltak. Kozár, (Középről), 

KOZÁR. 
Hej, Vira! Hol vagy? Menj, urad parancsol. 

VIRA. 
Megyek. Ég óvjon Csilla, asszonyom ! 

(Középen el, Kozár beteszi az ajtót lUána). 

KOZAR. 
(Maridhoz lép, gyorsan, fojtott hangon). 

Te szép keresztyén nő, hallgass reám. 
Vezérünk, Vatha, az egész vidéket 
Fölhajszoltatta férjedért. Halálra 
Keresteti . . . még sem találta meg. 
De én . . . én rátaláltam. Jól tudom 

Hogy hol rejtőzködik. (Mária felkel). 

Ha megfizetsz, 
— Mert ingyen semmi sincs a nap alatt, — 
S engem úrrá teszesz, mikor szabad lészsz, 
Úgy még ma estig férjedhez megyek. 
Megmondom néki, hol vagy s rá veszem. 
Hogy sereget gyűjtsön, s Vathára törve 

Kiszabadítson ... — Azt a rejtek utat, 
A melyen át könnyű a várba jutni, 
Majd fölfedem. Akarod-é? 

MÁRIA 

(átmegy Kozár előtt ^ lenézi. Szünet után büszkén). 

Nem! 

KOZÁR. 

Ej no! 
Hogy végig vándorolsz tekinteteddel 
Egész külsőmön ! Hát nem kell szabadság? 
Jó ! Azt hittem, hogy édesebb az élet 
Egy csókos férj ölén, . . . mint a halál. 
Sötét börtönben. Mert hogy halni fogsz, 
Az bizonyos ! 

MÁRIA. 

Magyar vagy-é te, hallod, 
ÉsVathahíve? 

KOZÁR. 

Az ! Magyar vagyok ! 
De Vatha híve nem, mert megcsiífolt, 
Szidalmazott is a király előtt. 
Ezért fogadtam : boszút állok ! 

MÁRIA. 

És én 
Legyek boszúdnak aljas eszköze? 
Lódulj ! 

KOZÁK. 
Vigyázz ! Még meggondolhatod. 
Fordulhat még a koczka, s úgy lehet 
Reám szorulsz. — Azt nem tanácsolom, 
Hogy ezt besúgd Vathának, mert úgy én 
Besúgom néki, . . . hol rejtőzködik 
Derék urad. S igy majd nem tartozunk 
Egymásnak, én neked, s te énnekem. 
De hogy ha megmásitnád szándokod, 
Ne vesztegess időt, mert az rövid. 

MÁEIA. 

Kinozni jöttél ? Hagyj magamra, mondom. 

KOZÁK. 
Jó ... jó ! Más hangon szólsz te még velem. — 
Ha kellek, ints ; én itt leszek közel. (El középen). 

MÁKIA. 

Ne ezt a börtönt nyisd meg én előttem. 
Mely testemet teszi rabbá, de azt. 

Mely bűnös lelkemet foglyául őrzi ! 

Oh koldus élet, koldusabb szerencse. 
Mily szűk marokkal osztottad nekem 
A földi létnek édes örömét ! . . . 
Elég a küzdelem ! Most jöjj halál, 
Borítsd reám legsűrűbb fátyolod. 
Engedj aludnom hosszú, édes álmot, 

Melyből egy szebb valóra ébredünk, 
Ott a magasban, hol az Úr lakik ! 

(Elfödi arczát és a kőpadra borúi). 

m. JELENES. 
Mária. Vatha. 

VATHA 
(a középajtóban megjelenik, s lassan előre jön). 

Hej, asszony ! Ébredj, és tekints szemébe 
A bosszúnak, mely rémalakot öltve 
Előtted áll ! 

MÁBIA (fölegyenesedik). 

Bakó ! Készen találsz ! 

VATHA. 

Bakó ? . . . Hej ! Bégen bár, de volt idő. 

Mikor kéjben mosolygó ajkaid 

Más czimmel illették a férfiút. 

Ki most reád tekint, hogy átszegezze 

Pillantásával e hazug kebelt ; 

Mint napsugár, ha áttör a jegén, 

S a tó mélyére hat. Én kérdezem. 

Én Vatha, volt urad, birád e perczben. 

Mért tetted ezt ? Miért hagytál el engem ? 

MÁBIA. 
Miért ? Ki tudna erre megfelelni ? . . . 
Kérdezd a repkényt, mely számláihatatlan 
Karjával átszorít egy büszke törzset, 
S csókolva azt, — szerelmesen szökik 
Fel rajta, — s im egyszerre áthajol 
A közelében álló törzsre, s ott 
Folytatja ölelő hizelkedését, — 
Miért teszi? . . . Mért hagyja el a régit? 
Mért hűtlen ahhoz, melynek a tövén 
Fakadt, fölszíván éltető nedűjét? 

Fog az felelni hogy ha kérdezed? 

Csermely fakadt ki erdő hűs ölén, 
S csörtetve fut, szökik egy pont felé, 
S te azt hiszed — nem változik folyása, 
S im egy napon egészen más irányt vesz. 
Míg ott kiszáradt, — fölcsillant emitt; 
Más rétnek, más virágát öntözi ! 

A mint csapongó vágya űzi, hajtja. 

Az érzelem, mely szivünket hevíti. 
Úgy változik miként a sors kívánja, 
Ha vétek ez, — mi nem vagyunk oka. — 
Felsőbb hatalmak játszanak velünk, 
S mi eszközül szolgálhatunk csupán, 
S te, ám büntesd az eszközt, hogy miért 
Hibázta el a mester a fogást 
És lett kontár a mű ! 

VATHA. 

Bölcsen beszélsz, 
De nem szivedből jő a szó. Neked 
Szived nincs ! Nincs ! 

MÁBIA. 

Az Isten alkotott 
Olyanná, a minő vagyok ; s te büntess, 
Ha van jogod. 

VATHA. 
Büntetni foglak én, 
Mert hazug volt az esküd, a szerelmed ! 
Hazudtál Istenednek, és nekem. 

MÁBIA. 

Egykor szerettelek s mert azt bevallám, 

Hazudtam-é ? . . . 

Majd megismertem őt, a másikat. 

Hogy is történt? Egy büszke harczfi jött 

Seregnek élén. Házad megrohanták, 

Hogy pusztítás a czéljok, arczaikról 

Láttam, s minden mozdulatuk halált 

Jövendölt. ((Meghalsz !» ez a gondolat 

Zúdult reám egyszerre, s mint az ár 

Elsöpré minden más érzelmemet. 

((^Meghalsz ! Megölnek ! Most, most halni fogsz !» 

Oabányi. Pogány magyarok. ^ 

Ah ! Szédület fogott el ! . . . « Halni fogsz ! » . . . 

S egyszerre csönd lett. A vezér leszállt 

Lováról. Hozzám lépett. Semmi fegyver 

Nem volt kezében. Óh lett volna bár 

Ezer gyilok, s mind szivemnek szegezve, 

Csak rám ne nézett volna úgy ! jaj úgy ! 

Óh vétkem ! Én nagy vétkem ! — Elraboltak, 

Elvittek. Ö volt mindig oldalamnál. 

A sóhajt is, lélekzetem hevét, 

Mely utat tört magának keblemből, 

Az ő sóvárgó ajka fogta föl. 

Aztán beszélni kezdett nékem, Istent, 

A boldogságos szüzet, a keresztet. 

Az üdvözítőt emlegetve, és én 

Feledtem mindent, azt is, a kiről 

Nekem beszélt, a Megváltót magát. 

Ö lett vallásom, ö lett Istenem ! 



VATHA. 
Óh, hitvány nő ! . . . 



MÁRU. 

Feledve tégedet, 
Csak azt mutattam, hogy már nem szeretlek- 
Hazugság volt ez ? . . . 

Óh! Óh! — És Hadúr 
Kit megtagadtál hűtlenül ; míg egykor 
Imádkozó ajkad nevét rebegte? 

MÁKIA. 

Mert még nem ismerém az igaz Istent, 

Ki földre küldé egyszülött fiát, 

Hogy váltsa meg bűnünket, a kereszten. 

VATHA. 

Tenn bűnöd oly nagy, átkozott teremtés, 
Hogy száz kereszthalál sem váltja meg ! 
Hát gyermeked ? Fiad, s leányod ? Okét 
Mért lökted el? Hisz fenevad se' hagyja 
Kicsinyét gyámol nélkül, és egy asszony . . . 

MÁKIA. 

Óh vétkem ! Én nagy vétkem ! - 

VATHA. 

Nem, nem asszony ! 
Kigyó, melynek fejét sarkam tapossa. 
Míg végsőt nem sziszeg ! 

(Emelt ököllel felé rohan). 
MAKIA (térdre hullva). 

Ah, Ölj meg. Ölj meg! 

VATHA. 
(Darabig nézi^ majd laman elfordul tőle). 

Kaczagjatok körültem légben úszó 
Aiiiyékai hatalmas őseimnek ! . . 
Te gyáva korcsot szültél ... óh anyám, 
Mert férfiún a kigyó lángszemének 
Hatalma nincs, ... de én, én tétlen állok, 
S kezem lehull, mint yillámtörte ág I 

MÁBU. 
Hát mért nem ölsz meg? Várom a csapást. 

VATHA. 

Emlékezet, jöjj, izmosítsd karom ! — 
Lányképű ifjú voltam még, s egy este, 
Tévesztett utakon bolyongva, térdig 
Hóban vonszolva fáradt testemet. 
Egy sziklás fordulónál, két üszök 
Villant felém. A vér fejembe szökkent ; 
Veszett farkassal álltam szembe-szem ! 
Nem lépek vissza ; karom megfeszítve 
A kopját odavágtam egyenest 
A villogó két szemparázs közé. 
Csak megsebeztem. Rám ugrott a vad. 
De én torkon ragadtam a czudart, 
És addig vertem sziklához fejét, 
Mig szertelocscsant ! 

(Szünet utÁn Máriára tekint). 

És ezt az asszonyt nem birom megölni ! . . . 

(Gondolatokba mélyed. Szünet után). 

Sok évvel később harczba vitt atyám. 
Egy fattyusarjadék, egy gaz cseléd, 
Jó leshelytinket elárulta pénzért, 
S az ellen ránk ütött. Még is mi lettünk 
A győztesek, s mert bátran harczolék. 
Atyám rám bizta a gaz büntetését, 
Ki árulónkká lett. Óh mint könyörgött! 
Miként vonaglott térden porba sújtva, 
Hogy kért ! Maga az ádáz gyűlölet 
Megszánta volna, és rongy életét 
Meghagyja. Én nem ! Két kezemre fogtam, 
S a sziklacsúcsról, szédítő magasból. 
Ledobtam, s lelkem kaczagott belé ! . . . 
És ezt az asszonyt nem birom megölni ! ! . . . 

(Ismét szünet. Majd elhatározással a középajtéhoz megy s jöl- 
tárja azt). 

Menj ! ! . . . 

MÁBIA (meglepetve föláU). 

Mit ? Szabad vagyok ? Te elbocsátasz ? 
Hogy vissza menjek hozzá? 

VATHA (fölriadva). 

Kárhozat ! 
Te megtaláltad, mit én hasztalan 

Kerestem ! . . . Most már újra az vagyok, 
Ki voltam, a farkassal víva harczot. 

MÁBíA. 

Mit mondasz ? 

VATÍIA (kiszól). 

Hej ! Ki vagy? Kozár, elő ! 

rv, JELENES. 
Voltak. Kozár. 

VATHA (Kozárhoz), 

Hozzátok ide leányomat, Emest ! 

KOZÁK (el középen). 
MÁRIA. 

A leányomat? Mért hivatod e lányt? 
VATHA. 

Mert bűne az ... mi a tiéd. Keresztyént 

Szeret, s meglopta azt a szűz bizalmat. 

Melyet belehelyeztem. 

azzal kezdi, min te végezed. 

Isten ! 

Ha mindent elvettél, a mit szerettem, 

Nézd, mint gyönyörködöm a bosszúban ! 
Halálra viszlek, s lányod lesz tanúja, 
Mint bűnhődik, ki hűtlen Istenéhez, 
Urához, és mi legdrágább e földön : 
Szülöttihez ! 



V. JELENES. 
Voltak Kozdr. Vira, Emese, Harczosoh. 

VIBA 

(kézen fogva E meséit VcUhdJioz .vezeti). 

Vezér, leányod. Kérlek irgalommal 
Bánj véle, ő beteg. 

VATEÍA. 
(kirántja kezéből Emeséi), 

Hord el magad, 
Vén czinkosa ez eltévedt leánynak ! 
8 ti mind el innen, mig hivatni foglak. 

(Vathátf Máriát, Emesét kivéve, mind el, Vatha megfogja 
Emese kezét s rámutat Máriára), 

Látod ez asszonyt, ki megtörve áll 
Súlyától öngyalázatának? Ez 
Anyád! 

EMESE (halkan). 

Óh engedd átölelnem őt. 

VATHA 
(a kapott válaszon megdöbbenve ^ nézi . . . aztán). 

Ez asszony engem hűtlen elhagyott ! . . . 

EMESE. 

Atyáin, én szánlak, ... óh, de ö anyáan ! 

VATHA. 

Ez asszony megtagadta Istenét. 

EMESE. 

De ő anyám ! . . . 

VATHA. 

megfeledkezett 

EMESE. 

De ő anyám ! Az én anyám ! 

VATHA. 

Búcsúzzatok. A gyűlölt zsarnok én 
A rósz férj, rósz apa, im lásd kitérek. 
A ki halálra készül, azt ne bántsa 
Végperczein kárörvendő mosoly. 

(El középen). 



Eólad! 

VI. JELENÉS. 
Emese, Mária, 

MÁRIA 
(szóüan maga elé nézve). 

EMESE. 

Anyám, ne sértsen az, hogy igy szeretlek. 
De balga szívem úgy fáj, úgy szorul, 
Ssjemembe könnyet kerget, s én sírok. 
Lásd én sírok, pedig kaczagní volna 
Méltó okom. 

MÁRIA (hidegen). 

Hát nem vádolni jösz ? 

EMESE. 

Azt mondták nékem, hogy te rég, de rég 

Meghaltál. Hogy ha említettelek. 

Atyám komor lett, s ajkait harapta 

És suttogott magában valamit. 

Nem tudtam mit mond, oh de csakhamar 

Azt vettem észre, hogy neved gyűlölt 

Előtte. Vira is, ha kérdezem ; 

Mily színe volt anyám hajának és 

A szeme úgy-e barna, fekete ? 

Tüzes, szikrázó? Avagy kék, szelíd? 

Ök nem feleltek, s én csak úgy magamban 

Kerestem rá a választ. Néha éjjel 

Egy álomkép jelent meg nyughelyemnél. 

Fönséges, hófehér csillagfüzérrel 

A homlokán, édes mosolylyal ajkán, 

A mint felém kitárja karjait. 

De hogy nyakába szöktem, drága képe 

Egyszere eltűnt, s én fölébredek, 

((Anyám !» kiáltva; mert hiszen te, csak 

Te voltál az a tündér szép alak ! 

Vagy máskor, ha a tónak tül őrében 

Kiváncsi szemmel néztem magaínat. 

Úgy tetszett, másnak arczát látom ott 

A víz hullámain tündökleni, 

S nem az enyémet. Bár hozzám hasonló. 

De még se' az ; szebb büszkébb. Ah, ez ő ! 

Susogták ajkaim, s én ráhajoltam 

A vízre, hogy mint együgyű teremtés 

Kimerjem a kezemmel; ám a tó 

Gyöngyözni kezdett, karikát sodort. 

Eltűnt a látomány, s én könnyező 

Szemekkel néztem még soká utána. 

És most nem álomkép, nem hableánya, 

De itt vagy élve, te, te drága jó ! 

(Mária kétkedő meglepetést mutat). 

De hát mi ez anyám? Te mit se' szólsz? 
Elfordulsz tőlem? Félsz talán? Kitől? 
Itt senki sincs, ki elszakítana 

Kebledről, nézd anyám, itt senki sincs, 
Csak én, leányod, a te gyermeked ! 

MÁRIA (feléje fordul). 

Hogyan ? Te nem vádolsz ? Te, a ki ellen 
Én legnagyobbat vétkeztem, te, te ? 

(Karjait Kitárja^ hangja elfúlod.) 
EMESE {nyakába borúi),. 

Anyám ! ! 

MÁRTA 
(ölelve Emesét^ térdre onUik), 

Itt, térdemen karolom át 
A térdedet ! Leányom ! Gyermekem ! 
Ö megbocsát ! Ö nem sújt mint a többi. 
Ti mind, kik ellen bármit vétkezem, 
A semmiségbe törpültök, ha ő. 
Ki legtöbbet veszített, megbocsát ! 
Óh jer, te irgalmas biró, te szent, 
Te megváltóknak igazi leánya! 
Magdolna megtért, s könyárral füröszti 
Saruidnak porát! 

EMESE. 

Nem így anyám ! 
Kebledre zárj ! Kebledre vágyom én. 
Hisz ezt a boldogságot még soha 
Nem éreztem ! 

MÁRIA. 

Jer hát ! A bűnbocsánat 
Után méltó vagyok, hogy üdvözüljek ! 

(Hoiszan öleli). 
EMESE. 

így, igy ! Óh milyen jól esik ! (Eszmélve). 
De jaj ! Atyám haraggal távozott, 
Halált említve, s búcsút. Keszketek! 
Ha téged ismét elveszítenélek . . . 
Nem, úgy-e nem? Hisz én bűnös vagyok, 
Ha bűn szeretni, ... óh de még sem ; azt 
Nem érdemeltem, hogy föllelve téged. 
Kebledről újra elszakítsanak. 

MÁRIA (fölriad). 
Oh percznyi boldogságért, végtelen 
Kínszenvedés ! . . Te azt mondod, szeretsz, 
És hogy szeretned bűn? 

EMESE. 

Az ! jól tudom. 
De mért sajog szivem száz kíntól égve. 
Ha csak rá gondolok? Anyám ! Anyám ! 
Imádva kérlek, add Petőt nekem ! 
Bírása nélkül átok életem. 
Szakítsátok ketté a szívemet, 

Mert nem tudom, téged szeretlek-é 
Jobban, vagy őt? 

MÁRIA. 

Boldogtalan teremtés ! 
Te tőlem kéred üdvödet? 

EMESE. 

Segíts ! 
Te keresztyén vagy, lásd, Pető is az, 
Egy Istenhez fohászkodik veled. 
De azt az Istent én nem ismerem. 
Taníts meg, hogy miként kell őt imádni? 
Krisztus leánya vágyom lenni én is. 
Atyámnak átka hull ezért fejemre, 
S ezért sínlik börtönben kedvesem. 
De bármi jő is, én elszenvedem ! 
Jer, jer hamar ! Imádkozzunk mi ketten 
Az uj Istenhez, a ki oly hatalmas. — 
Én majd utánad mondom az imát. 
Hogy megbocsásson néked és nekem. 
Atyám szivét hadd engesztelje meg, 
S kegyelmet adjon, nem halált. 

MÁRIA. 

Miért 
Szólasz halálról ? Most már élni vágyom ! 
Van czélja életemnek. Köszönet 

Neked nagy Isten, megmutattad azt ! 
Segíts, segíts ! Egy ártatlan szivet 
Hozok, . . . leányom lángoló szivét. 
Egy lelket mentek meg a kárhozattól ! 
Ne félj Emese, élek én, s te meglásd, 
Hogy boldoggá tesz szerető anyád. 

Óh tudtam én jól, hogy mi vagy te nékem. 
MABIA. 

De most hamar. Azt mondta, hogy közel lesz, 
Csak szólanom kell. 

(Az ajtót ki akarja nyitni). 

Zárva van ! Ha tudnám 
Nevét ! De hát nem enged ez a zár? 

(Zörget az ajtón). 

Hej ! HaUod? Hallod? Ember ! Jöjj hamar ! 

Vn. JELENÉS. 
Voltak, Kozár, 

KOZÁK. 

A börtönőmek szól e szép hivás. 
Vagy jó barátodnak ? 

MÁBIA. 

Neked csupán, 
Akárki légy. Te mondtad, hogy segítesz . . . 

KOZÁR. 

Nos, meggondoltad már? Menjek? 

MÁBIA. 

Siess ! 
Időt ne kímélj, s majd én sem fogok 
Kímélni pénzt, vagyont, a mit kívánsz. 
Keresd föl rejtekét, . . . kinek . . . tudod. 
Mondd néki, rab vagyok, halálra szánva, 
S várom segélyét. 

KOZÁR. 

gyűjtsön hadat, 
8 a többi ... Jó ! De köztünk áll az alku ? 

MÁRIA. 

Áll, csak siess ! 

KOZÁR. 

Jó ! majd felváltatom 
Magam, s megyek. Te légy csak türelemmel. 
Nyújtsd az időt, hogy gyors ítéletét 
Ne hajtsa végre Vatha sebtiben. 
Használd a csel minden fogásait. 

De mit beszélek ? Nő vagy ; asszonyállat, 
8 furfang a kenyered. (Kitekint). Már jönnek is. 
Hamar ! Ne ijedj meg, bármit beszélek. 

(Az ajtót heciapja^ 8 kioül hallatszik Kozár beszéde). 

Hej Őrök ! Ide mellém ! Szökni készül 

A két fogoly ! {Kivul moraj). 

EMESE (meglepetve). 

Mit? Szökni?! 

MÁBIA. 

Meg ne moczczanj ! 
Javunkra szól. Csak tettetés ! Nyugodtan ! 



VIII. JELENES. 

Voltak. Vatha. Jdnus. Kórogi. Vishe. Deve- 

cser. Ketel. Borág. Táltosok. Órök. Vatha 

hívei. Jíök. Férfiak. 

(Az ajtó heves lökéssel JöUárul). 
VATHA. 

Be mind. Törvényt ülünk most őseink 
Szokásához híven. — Egy asszony áU 
Előttetek, de ti ne azt vegyétek, 
Hogy ki ez asszony, csak mit vétkezett, 
És a szerint Ítéljetek. 



Digitized by VjOOQ IC 



81 



MAKIA (Vatha előtt leborul). 

Kegyelmet 
Könyörgök tőled porba hullva! 

VATHA. 

Nincs ! 
Vigyétek ! ! 

(Két őr a sHn baloldalára hurczolja), 
JÁNUS (magában). 

Földön csúszva esdekelt, 
És én, fia, taszitám őt a porba ! 

MÁRIA. 

Lesz-é oly szív, mely rajtam könyörül? 

JÁNÜS (félre). 

Van Isten, a ki nékem megbocsát? 

MÁBIA (Emeséhez), 

Ölelj meg engem, leányom, s légy erős ! 

JÁNUS (félre). 

Anyám ! . . 8 én nem borulhatok szivére ! . . . 



Gabánjri. Pogány wtagyarok. 

VATHA. 
Úgy, úgy ! Ti egymást értitek. De vége 
A csalfa könnyhullásnak. Vért kivan 
A bün. Ti őrök válaszszátok el ! 

(örök elválasztják Máriát és Emesét). 
MÁEIA. 

Ne még ! Ne még ! A szívem megszakad ! 

EMESE. 

Anyám 1 

VATHA. 

Elég ! . . A vádat ismeri, 
Közületek mind egytől egyig. Én 
Hozzá mit semf fűzök, el nem veszek. 
Isten szolgája: Táltos, állj elő, 
És mondj Ítéletet ! 

MÁBIA (kétségbe esve), 

így veszve minden ! 

ELSŐ TÁLTOS 
(Kezeit ég felé tárva, áhítatos hangon). 

((Egy az Isten, és neve Hadúr ! — terem- 
tette az ég boltozatját; a földet, a vizeket; a 
tüzet ; az embert ! A csillagok felett lakik, és 
kormányozza népét. A szivárvány kezében az íj, 

8 azzal lövi el tüzes nyilát. Kardja a villám, 
melylyel lesújt a gonoszra. Hangja a mennydörgés, 
mely tova zúg hegyek és bérezek fölött. A ki őt 
megtagadja, a ki őt elhagyja, — az haljon meg!)) 

{A háta mögött álló cmtU's kezéből kiveszi az égő szövétneket 
s földre fordítva^ kioltja). 

MIND. 

Haljon meg ! ! 

MÁSODIK TÁLTOS (előlép). 

«Egy az Isten, és neve Hadúr ! Ö osztja be a 
csillagokat, és a fűszálakat! választja párját az 
oroszlánnak, és a hangyának ! Ö ad hitvest a 
férfiúnak, hogy az barátja légyen, és szolgálója. 
A ki urát és hitvesét megtagadja ; — a ki őt el- 
hagyja — az haljon meg !» 

(Mint az első táltos : kiolt egy égő szövétneket). 
MIND. 

Haljon meg ! ! 

HARMADIK TÁLTOS. 
«Egy az Isten, és neve Hadúr ! — Ö hajtja 
ki a földből a kalászt ! fakasztja fel a bokornak 
rügyeit, s a virág bimbóját ! ád a fának gyümöl- 
csöt, s az aszonynak gyermeket. És valamiképen 
elszárad a fa, mely elhullatja kora gyümölcsét; 

elhervad a rózsatő, melynek letörik bimbója, 

6- 

úgy haljon meg az asszony, ki elhagyja gyerme- 
két .U 

(Az elöhbiehhez hasonlóan, kioH egy szövétneket). 
MIND. 

Haljon meg ! ! 

VATHA. 
Háromszor bűnös ! lm kimondatott 
A véritélet. Készülj a halálra ! (Emeséhez). 
8 te lássad, gyermek, mily sors vár reád. 
Ha elhagynád hited, s gondolni mersz csak 
A korcsszülöttre, ki megmételyezte 
Ártatlan szívedet. Örök ! Vigyétek 
Ez asszonyt ! Bontsátok fel a haját. 
Hogy a szemére hulljon. Ott az oszlop. 
Kössétek hozzá derekát s kezét ! 

MÁBIA 
(kiszáboMtja magát s Vatha elé borúi . 

El tőlem szolga had ! Hős Vatha, nézd 
A nő, ki egykor drága volt szívednek. 
Kit annyi sok közül kiválogatva 
Magad mellé helyeztél hitvesül. 
Kinek szavára kebled fölvidult, 
S ajkát csókolva elfeledted azt. 
Hogy más is van körülted e világon. 
Nézd ! Csilla most előtted térdepel. 

Hogy életét megmentse. Nem magáért, 
De azokért, kik ellen vétkezett! 



VATHA (elfordul). 

Kimondva az itélet, félre hát ! . . . 

MÁRIA. 

Hagyj élni értök, lányom, s fiamért ! 
Eongyokba öltözöm, ha úgy kivánod. 
És vezekelve töltöm a napot. 
Büntess akármikép, csak élni hagyj ! 

VATHA. 

Ne szólj ! Nem ismerlek ; nem értelek ! 

MÁBIA. 

Óh Istenem ! Hát így lett semmivé 

A régi hatalom, s a bűverö 

Melylyel rád hatni bírtam ? Az vagyok 

Ma is, ki voltam egykor. Arczomat 

Nem torzitá el még idők keze. 

Nem ismersz engem ? Csilla szól te hozzád, 

A régi Csilla, nőd ! Mert az leszek 

Megint ! Szeretlek úgy, mint egykoron. 

VATHA. 
A csillag bármi fényes, ha lehullt, 
Az égboltjára többé vissza nem jut ! 

MÁRIA (megérinti ruháját). 

Taszíts el bár, beléd kapaszkodom, 
A mit kivánsz megteszem azt. Rabod, 
Szolgád vagyok, cseléded ! 

VATHA (eUöki). 

El ! Ne érints ! 
Mért szennyezed be tiszta köntösöm ? 

EMESE 
(Vatfia kezét megragadja s leborul). 

Atyám ! Bocsáss meg néki ! 

JÁNÜS (leborul). 

Óh Atyám ! 
Láss engem is a porban ! 

VATHA. 

Mit? Fiam? 
Eeményeimnek büszke zászlaja 
A porban ? 

JÁNÜS. 

Ö anyám ! Ha néki nem 
Kegyelmezel, úgy szánj meg engem ! Én 
Hoztam boszúdnak martalékul öt. 

VATHA (magában). 

Óh szívem ! Szívem ! És te ezt kibírod ? 
Nem ! Átkozott tűz, mely sorvasztja mellem, 
Hamvadj ki ! Asszony többé meg nem indit. 
Még ö sem ! sem ! 

MÁRIA. EMESE. JÁNUS. 

Irgalom ! ! 

VATHA 

(nagy küzdelem után fölhiált). 

Halál! 

KÓBOGI. 

Úgy Vatha ! Úgy ! 

VISKE. 

Erös légy ! — 

BORÁG. 

öld meg öt ! 

DEVEC&ER. 

Vezér, büntesd meg öt, de meg n^ öld ! 

KETEL. 

Bocsánat, irgalom ! ! 

TÖBBEN. 

Halál reá! 

VATHA (küzdve). 

Tenger ha rám zudúl, . . . nem érzem ezt ! 

MÁRTA 

(kezén ragadja Emesét, Jánust), 

így, gyermekim. Kérjétek őt velem ! 
Könnyet látok szemében ! Megbocsát ! 

VATHA (elhatározással). 

Soha ! Vigyétek ! ! 

ÖRÖK 
(Máriát megragadva, az oszlophoz kötözik, az egyik ár fel- 
oldja haját és arczára horitja). 



MÁRIA. 

Óh jaj, jaj nekem ! 



VATHA. 

Lövész feszítsd az íjat ! 

JANÜS. 

Veszszek el ! 
Ne lásBam művemet ! (Eifordxü), 

JíaBqLejD Jii • 

Anyám ! Anyám ! 

(Hozzá akar szaladniy de két őr visszatartja). 
VATHA. 

Utat a nyíl röptének ! Félre mind ! 
Szivét keresd ki ficzkó, hallod-é? 
Jól czélozz ! A szivét ! Álnok szivét 
Szegezze át a nyilad. (A lövész ijját emeli j. 
Bajta ! Czélozz ! 

MÁBIA. 

Ne még ! Imádkozom ! 

(Mintegy átszellemülten^ áhitattal az ég felé tekint^ kétségbe- 
esés hangján). 

Hadúr ! Hadúr ! Hozzád könyörgök én ! 
Keresztyéneknek Istenét hiába 
Hívtam segélyül, nem hallgat reám ! 
Hadúr, bocsásd meg vétkemet ! Te vagy 
Az irgalom forrása, el ne hagyj ! ! 

VATHA 
(az ijjászra rohan és lefogja nyilát). 

Megállj !. Bocsánat ! . . . oldjátok fel öt ! 

TÁLTOSOK. 

Hadúrt imádja ! mienk ! 

MIND. 

Bocsánat ! 

VATHA (Máriát öleli). 

Megtérve nőm vagy ! Csilla vagy megint ! 

KÓROGI. 
Vezér, te gyönge voltál, bukni fogsz ! — 

HAKMADIK FELVONÁS. 



Biidamelléki táj, a Kelen hegy oldalában, melyre szik- 
lás út vezet. 



I. JELENÉS. 
Gellért. Buld. Benetha. Zonuk. Kiséret. 

GELLÉRT. 

így híveim, s barátim. Ez úton 
Kell a királynak jönnie. Fogadjuk 
Ünneplő hódolattal ós szivünk 
Eagaszkodó őszinteségivei. 
Lesz hát e zaklatott szegény hazának 
Megint méltó királya és nyugalma. 

ZONUK. 
Egész Fehérvár ujong az örömtől, 
S kész minden, még csak ö, a legdicsőbb 
Késik. 

BÜLD. 

Bár semmi vész ne érte volna. 

ZONUK. 

Mit látok ? Egy paraszt siet amott 
Felénk. Bubája, arcza, porlepett. 
Ily vészmadár nem jónak himöke. 

n. JELENÉS. 

Voltak. Hetyke (szaladva, kezében fütykös, váUdn 
tarisznya). 

ZONÜK. 
Hé ! Komé ! Hová szaladsz ? 

HETYKE. 

Haza, Budára ! A hegy oldalára ! Baj van ! 
Nyomomban a kopók ! 

ZONÜK. 

Miféle kopók? 

HETYKE. 

A nyirott fejűek ! Üstökbe fonva a hajuk, 
hegyes a kopjájok. A pokolból jönnek egyenest. 
Vatha küldi őket aratásra. Le is arattak azok a 
Dunáig mindent. De velem békét kötöttek. 

BÜLD. 

Miért, te? 

HETYKE. 
Mert én nem bántom őket. 

BENETHA. 

De keresztyén vagy te is ? 

HETTEK 

Soha biz' én ! 

GELLÉRT. 

Hát pogány vagy? 

HETYKE. 

Az se ! Ez a legjobb. Mert ha azt mondom, 
keresztyén vagyok, . . . fölnyársalnak a Vatha 
emberei. Ha azt mondom pogány vagyok, ... a 
papok elszedik mindenemet. Ti is papok vagytok, 
a mint látom, de ha már két tűz közé kerültem, 
legalább kimondom az igazat. 

BULD. 

Hát te a Vatha táborából jösz ? 

HETYKE. 

Onnan! A fiamat ott tartották, magam is 
csak úgy menekülhettem, hogy megigértem nekik, 
száz ilyen legényt toborzani mint én vagyok, 
mert nagy baj van ott. Vatha lányát elszerette egy 

keresztyén vitéz ; Petőnek hívják. De Vatha túl 
járt az eszükön, s börtönbe zárta Petőt. — Pető 
meg túl járt a Vatha eszén, s kiszökött a börtön- 
ből, egyenest a király seregéhez. Most már Vatha 
őt halálra keresi, s elküldte a seregét előre,. egye- 
nesen a királyhoz, hogy Petőt vegyék el tőle. 
Ö maga megjön a serege után, de más utón, hogy 
királyunkat valahogy el ne szalaszsza. 

ZONÜK. 

Ah értem ! 

(Kívül zaj), 
HETYKE. 

Halljátok? Már jönnek! Ajánlom, tegyetek 
úgy, mint én. 

ZONUK. 

Hogyan ? 

HETYKE, 
így la! (Elszalad). 

GELLÉRT. 

Ah borzadok, veszélyben a király ! 

ZONUK. 

Veszélyben vagy te is atyám, s mi mind. 
Vonuljunk vissza, azt tanácsolom. 

GELLERT. 

Lépést se ! Hogy ha meg kell halnom, úgy 
Haljak meg itt, vallásomért, hazámért. 
Mikor szaladt pogánytól a kereszt ? 
Olvasd a martyroknak életét 
S tanulj meghalni tőlük Istenért. 

(Künn nagyobb zaj). 
ZONUK. 

Már itt vannak ! Védelmezzük magunkat ! 

III. JELENÉS. 

Voltak. Kórogi. Jánus. VisTce. Deveeser. Ketel. 
Pogány lázadók. (Minden oldalról beszaladnak). 



NÉMELYEK. 

Papok ! Keresztyének ! 

MÁSOK. 

Halálra mind ! 

TÖBBEN. 

Álljatok el az utat ! 

GELLÉRT 
(nyaklánczárói lekapcsolja a keresztet és magasra emeli). 

Vissza innen ! 
Sorvadjon el a kéz, mely bántalommal 

Merészkedik illetni a keresztet, 
Vagy azt imádó fölkent papjait ! 

JÁNUS (közbe lép). 

Megálljatok! Ne nyúljon senki hozzá! 
Atyám helyett, most én parancsolok. 

KÓROGI. 

Nem úgy Jánus ! Te Vatha fia vagy. 
De engem illet a vezéri szó, 
Azzal bízott meg engem ő maga. 

Atyád / (Gellért és társaihoz megy Jánus előtt)* 

Kik vagytok ? De mért kérdezem? 
Papok mind, és kereszt lóg mellökön, 
Amaz meg a kezében tartja, lám ! 

(Zonok vállára teszi kezét). 

Neked tán hátadon van a kereszt ? 

ZONÜK (kardot ránt). 

Ne nyúlj hozzám czudar, mert széthasítom 
Rojtos hajú fejed ! 

KÓROGI. 

Vegyétek el 
Kardját ! Ezt már ne firtassuk tovább ! 
Ez már rászolgált a halálra. 

JANÜS. 

Nem! 
Nem engedem ! Előbb hallgasd ki őt, 
Aztán Ítélj ! 

KÓROGI (Jánuahoz megveté$8el). 

Fiacskám útba' vagy ! 
Otthon beszélj, itt én parancsolok. 
Tegyétek, a mit mondtam. 

(A harczosok Zonuhot lefogják, kardját elveszik s öuzekötözik 
kezeit), 

ZONÜK. 

Átkozott 
A nyelv, melynek ti szót fogadtok. Ah ! . . . 

GELLÉRT. 

Honnan jövetek? Mely hazának földje 
Szül ilyen szörnyeket, kik mit se' vétő 
Polgárokat, s Isten szolgáit így 
Merészlenek bántalmazásaikkal 
Gyalázni ? . . . Magyarok vagytok ti ? . . . Mert 
A szót, mit gúnyos ajkatok kiejt. 
Megértem bár, de másban nem találok 
Közös vonást, e honnak gyermeki, 
S ti köztetek. Kik vagytok, és mi kell ? 

Oabányi. Pogány magyarok. ' 

KÓBOGL 
Nekünk ne prédikálj öreg. Hajunk 
Üstökbe fonva, arról láthatod, 
Hogy kik vagyunk. Mi látjuk a keresztről. 
Hogy ti kik vagytok, s ezért támadunk. 

EETEL. 

Mit hallgatjuk tovább? Faágra vélök ! 
Hadd lógjanak mind, egymáshoz közel ! 

BULD. 

Ah Isten ! Vedd magadhoz lelkemet ! 

(Buldot elhurczolják) , 
BENETHA (térdre borul). 

És én imádkozom testvéremért ! 

VISKE. 
No, ha testvéred volt, hát menj utána ! 
Nem jó a testvért elválasztani 

Egymástól. (Rá emeli dárdáját). 

JÁNUS 
(felfogja Vishe dárdáját). 

Ah ! Ne bántsd ! Imádkozik ! 

VISKE. 
Nem a mi Istenünkhöz ! 

KÓROGI (közbe lép). 

Igazad van ! 
Miért oly gyorsan végzeni velők? 
Kössétek a másikhoz, egy fatörzsre ! 

(Benetliát éi Zonukot egy fához kötözik). 
JÁNUS. 

Nem így akartam ! 

KÓROGI. 

Én meg így akartam ! 

JÁNUS (Kórogihoz). 

Vigyázz ! 

KÓROGI. 

Én mondom azt neked : vigyázz ! 

GELLÉRT. 

Borulj el ég ! ne lásd e gyásznapot ! 
Takard felhőkbe tiszta arczodat! 

KÓROGI. 

Halljátok? Kezdi már a vén gyerek ! 

GELLÉRT. 

Jól mondád « gyermek » ! Én gyermek vagyok! 
S a gyermek mindig közelebb van a 

7* 

Szülő szivéhez, és élőbb nyerend 
Meghallgatást, mint a nagyok s erősek. 
Én a halál lehelletétől érve, 
Könnyes szemekkel kérem az atyát, 
Hogy a kiontott vérnek mindenik 
Csöppjét áldássá változtassa e 
Hazára, s átokká — rátok, pogány 
Hitetlenek ! . . . 

KÓROGI. 

Te jót kivánsz nekünk 
Öreg. Ne ! Tőlem ez a köszönet ! 

(Kardjával rásuhinU Gellért összeroskadj. 

VISKE. 
És tőlem ez ! (Feléje döf,) 

KETEL (leszúrja). 

Tőlem meg ez ! 

DEVECSER (lándzsájával leszúrja). 

Meg ez ! 

GELLÉRT. 

Isten ! Ki halni engeded fiad 

S nem könyörültél rajta, én a gyarló, 

Hogy is nyerhetnék irgalmat tetőled? 

KOROGI. 
Hát még se halsz meg? Rajta czimborák, 
Amott a Kelen hegynek szirtjei ! 
Vigyük fel ezt a szívós életű 
Jámbort, s taszítsuk a mélységbe le ! 

TÖBBEN. 

Hajrá ! Előre ! Fel a bércztetőre ! 

(Felkapják a haldokló Gellértet). 
GELLÉRT, 

Halált nekem ! Halált, ó Istenem ! 

(Egy csoport megindul Gellérttel a sziklás hegyi utón). 
KÓROGI. 

Csak fel, magasra ! Magasabbra még ! 

í ütánok megy. Az egész csoport folytonos kiabálás és ujongás 
között eltűnik), 

BENETHA. 

Szent férfiú ! Dicső agg, ez a véged? ! 

VISKE 
(a lent maradtakkal az elment csoport után néz). 

JÁNUS (magában). 

Isten ne büntess ! Tiszta a kezem ! 

ZONÜK. 

S ezt látnom kellett? Mért nem is születtem 
Világtalan koldusként ? 

VISKE. 

Ha csak az kell, 
Megkaphatod mindjárt ! Jertek barátim ! 

(Zonuk felé rohan^ hogy kitolja szemét. Kürtszó, E perczben 
jelenik meg a király és kísérete). 

IV. JELENÉS. 

Voltak. Endre. Badó. Buda. Pető. Emyei. 
Király serege, majd Kórogi s társai. 

RADÓ 
(kivont karddal Viskére rohan s ellöki). 

Ide hamar ! Segítség emberek ! 
Mentsük meg őket ! 

VISKE (megtántorodva). 

Ki parancsol itt ? 

ENDEE. 

Én ! Endre a király ! Oldják fel őket ! 

ZONUK. 
Oh, mért az Isten nem hozott előbb ? 
Gellért atyának halni kellé ! 

RADÓ. 

Mit? 

Gellért? ... 

ZONÜK. 
Amott piroslik vére, nézd ! 

BENETHA. 

Jó Buld vala első, kit e gazok 
Megöltek ! 

RADÓ. 

Eajta Endre hivei ! 
Boszút ! Fegyverre ! ^ 

KÓROGI (visszajön czimhoráivcd) . 

Ah ! megjöttetek 
Ti várva várt urak? Vitézeim ! 
Koldus barát legyek, ha egytől egyik 
Nem számolunk most véletek. Előre ! 

JÁNUS (közbelép). 

Hallgass meg Endre ! 

KÓROGI. 

Ejh, mit czifra szó? 
Megint e gyermek tolja föl magát? 
Nem tűrjük azt, hogy csorbát ejtsetek 

Saját testünkön, és bőszünk elöl 
A tolvajoknak utat nyissatok. 

ENDRE. 

Miről beszélsz ? 

KÓROGI. 

Tudod jól ! Vatha lányát 
Utálatos hizelgö szép szavakkal, 
Ahitatoskodó szemforgatással, 
Elcsábította egy czudar keresztyén. 

PETŐ (eUh-ont). 

Hah ! Vond ki kardod, s állj ki én velem ! 
Utolsó volt e szó, melyet kimondtál ! 

KÓROGI. 

Itt vagy te gyáva szökevény ? 

ENDRE. 

Megállj ! 
Pető te is ! Majd a király itél. 

KÓROGI. 

E kényes ficzkót Vatha elfogá, 

S börtönbe zárta, ámde czinkosa 

— Ki volt, ő tudja csak — feltörte éjjel 

A börtön ajtaját, s ő megszökött. 

Mi követeljük most, hogy add ki nékünk. 
Azért vagyunk itt, s addig nem megyünk, 
Mig ki nem adtad bosszumartalékúl. 

PETÖ. 

Király ne kimélj engem. Légy igaz ! 

ENDRE (Petőhöz). 

Nyugodtan ! Ismerem szándékodat, 

S méltánylom is. Halljátok árulók! 

A türelem, ha túlzott, gyávaság. 

És Endre bár türelmes, gyáva nem lesz. 

Az Isten akaratja s híveink 

Kagaszkodó hűsége oly hatalmat 

Adott immár uralkodó kezünknek. 

Hogy az szétmorzsol, hogy ha rátok üt ! 

Egy intésemre várnak ezerén. 

Szemem, ha villan, . . . mint a fergeteg 

Elbánik a hitvány szeméttel . . . úgy 

Söpörlek én el titeket utamból ! 

A koczka fordult, én vagyok felül ! 

Mondjátok ezt Vathának ! (Kórogihoz.) Lázadó te! 

Eokonvértöl pirosló fegyvered 

Add át tüstén a híveim kezébe ! 

KÓROGI. 

Mit? Kardomat gyáván? Hisz ez gyalázat ! 

ENDRE. 

Ez hódolástok legelső jele, 

Mivel nekem tartoztok, a királynak ! 

KÓROGL 

Ármány te győztél ! Kardom mást ne szolgálj ! 

(Eltöri kardjáty s a földre dobja), 
ENDRE. 

Nádor ! Add néki át a pergament ! 

RADÓ 
(Egy irattekercset nyújt át Viskének). 

ENDRE. 

Fölirva ott, mit bölcs tanács után 
Törvényül alkotánk. Vigyétek el 
Vezéreteknek ; ő hirdesse ki, 
S az égre mondom, a törvényszegő 

Halállal fog lakolni bűnéért ! 

És most Pető, jer. íme én, királyod, 
Kiszolgáltatlak Vatha seregének. — 

RADÓ. 

Hogyan ? Király ? 

ENDRE. 

Ha mondom, úgy leszen. 
Igazság itt is, ott is ! 

KÓROGI. 

Ah ! Dicső 
ítélet ! Ez kárpótol ! 

POGÁNYOK. 

Ez igazság ! 

ENDRE. 

vétett Vatha ellen, hát vigyétek. — 
De halljátok, Pető helyett kezünkben 
Marad vezértek fia. 

JANUS (megütközve). 

Mit? Én? 

ENDRE. 

Igen, te Jánus, nálam lészsz cserébe. 
S ha hogy Petőnek egy hajszála görbed. 
Te halsz meg érte. Ezt mondjátok el 
Vathának. 

KÓROGI. 

Jól van ! Álljon a csere ! (Félre) 
így megmenekszem tőled kis vezér. 

ENDRE. 

Hallottad? Jól vigyázzatok Petőre ! 
Hajszála hogyha görbed . . . meghal ez. 
De hogy ha bántalom nem éri, . . . úgy 

Ne féltse Vatha sem fiát. Kegyet, 
S jó bánásmódot fog találni nálunk. 
S mi, híveim, folytassuk az utat. 
E gyász helyet majd egykor az utódok 
Tiszteljék, mint az oltárt, templomot. 
Min vérnek áldozatja szállt az Úrhoz, 
A szent keresztért, az igaz hitért ! 

(Endre és hivei Jánussal el.) 



V. JELENES. 
Kórogi. Vishe. Devecser. Ketel. Pogány hcud. 

KÓROGI. 

A förgeteg kisérjen ! Vatha, ezt 
Neked köszönhetem, . . . neked csupán ! 
Ha itt vagy seregeddel, most mi rajtunk 
Ez a gyalázat nem esik. 

VISKE. 

Való! 
Te mondád : nem jó két részt elszakadni 
A sergünknek. Most mig ők ki tudja. 
Hogy merre járnak, ... mi nyakig vagyunk 
A lében ! . . 

KÓROGI (Petőhöz), 

Te iszod meg e levet, 
Te báb ! Te leány után futkározó 
Gyerek ; nem hős, nem férfi, nem magyar ! 

PETŐ. 

Nem ! Az te vagy csak. Minden egy személyben. 
Te kardjavesztett szájhős. 

KÓROGI. 

Mit nekem 
Kard? Véled szemben öklöm is elég! 

(Rá emeli öklét). 

Te semmi jó ! 

PETŐ (szénibe áll vele), 

S te mindene a rosznak ! 

DEVECSER (jobbra tekint). 

Hagyjátok a czivódást ! Vatha jön ! 
Csillámlik fegyverök ! 

KETEL (jobb felé tekint). 

Ez ö, ez ő ! 

KÓROGI (Petöhüz). 
Szerencséd jó fiú ! Én nem kimélem 
Jánust. Népemnek sorsa szent előttem. 

Ezen kívül bolondság minden érdek, 
Minden törekvés. 

HARCZOSOK 
(ujongva jobbra kitódulnak). 

Éljen a vezér ! 

VATHA (még kürm). 

Tűzzétek ki a zászlót ama dombra ! 

KÓROGI (Viskéhez), 

Siess eléje, s mondj el néki mindent. 

VATHA (kivüL), 

Ez táborunk ! Itt mi vagyunk az úr ! 

KÓROGI (daczosan). 

Igen, de meddig? S milyen uraság! (Pttőhoz). 
No jó barátom, most jön a meleg, 
Most jön a tűz ! Most jön a kárhozat ! 

PETŐ. 

A kárhozat, nem ! Üdvöm jő amott ! 
Emese, látlak ! HaUom hangodat, 
Bár suttogás csak, de távolt nem ismer 
A szív, ha igazán, s híven szeret! 
Ah ! Látom ajkán, hogy a nevemet 

Susogja, s anyjának rólam beszél. 
Lánykám ! Pető tied, s csak érted él ! 

MIND (lelkesülve). 

Üdv néked Vatha! Éljen a vezér ! 



VI. JELENÉS. 
folüik. Vatha. Vishe. Borág, Vatha kísérete. 

VATHA. 

Még üdv, és éljen ? Gúnyoltok talán ? 
Ti árulók ! Ti hitvány gyászvitézek ! 
Ily hírrel mertek engem most fogadni ? 

(Kórogira), 

Fegyvertelen ! Gyalázattal tetézve ! 
Mint széjjel vert nyulak, mint rósz cselédek, 
Kiket mulasztásért az uraság 
Lehord, s világgá kerget ? És fiam ! 
Jánus fiam, kezesként a királynál ! — 

KÓROGI. 

Vezér, csak lettél volna itt velünk. 
Tudom máskép beszélnél most te is. 

VISKE. 

Ki bir oly nagy sereggel szembe szállni ? 

VATHA. 

Hát vesztetek voln' el, mindannyian ! 

YISKE. 

Sfiad? 

VATHA. 

Fiam? Nem, őt nem engedem ! 
Nem ! ... Jó, nem káromollak. Béketűrés 
Jer, 8 légy ura boszús indulatomnak, 
Mely véremet agyamba kergeti. (Petőhöz). 
S mindez te érted koldus ! Osz bajám 
Beszennyezője, hitszegő magyar. 
Becsületemnek gyáva tolvaja! 

PETŐ. 

Vigyázz vezér ! Ne adj okot viszályra ! 
Szidalmazásod el nem tűrhetem, 
S meg nem torolhatom. Kezedbe adta 
Királyom éltemet, s becsületem. 
Ám vedd el azt, gázold a sárba ezt. 
De ne feledd, hogy fiad épen igy jár. 
És általam, csak őt sújtod magát. 

VATHA. 

Fiam ! Fiam ! ... Ez szörnyűség ! Bocsáss meg 
Pető ! Jánust ne érje semmi vész. — 

Te Viske, mondd tovább. Türelmesen 
Hallgatlak. Mit üzent még a király ? 

VISKE (felbontja a pergament). 

Itt küldi néked ezt az iratot. 
Minden betűje törvény. 

VATHA. 

Mit? Parancs? 
írott betűkbe öntött meghagyás ? 
i Ide ! 

I (Kikapja az iratot 8 reszkető kezében forgatja. Álig türtőztetve 

I magát) . 

Ármány sugallta karmolás ! 
I Mihez fogjak vele? Tanulj betűt 

I Olvasni vén oroszlán ! Kard helyett 

Végy könyvet a kezedbe. Vatha ! Vatha ! 
Mi lett belőled agg napodra, hajh ! 
Én, a ki eddig kürtök riadó 
Parancsszavát értettem meg csupán, 
S az ellenségnek arczredőiből 
Olvastam csak, hogy mit kell tenni, most 
Értsem meg azt, mit egy iródiák 
I A kutyabörre mázolt unalomból ! 

No szép vitézeim ! Megalkudott 
Cselédek, itt van ! Nektek szól ez irás ! 

Olvassa, a ki tudja ! (Viskének adja). 
Gab&nyi. Pogány magyarok. 8 

KÓROGI. 

Ej, ne sérts 
Vezér, mi híveid vagyunk. Velünk 
Erős vagy, és még megtorolhatod 
A sérelmes kudarczot egy napon, 
De nélkülünk egy hős árnyéka vagy csak, 
Mely eltűnik, ha nem süt rá a nap. 

VATHA. 

Árnyék? Csak árnyék? Óh az én napom 
Letűnt, s én árnyék sem vagyok talán ! 

(Pető felé rohan). 

Te gaz kölyök ! ... De nem, nem sértelek ! 
Bocsáss meg kedves jó derék fiú! . . . 
Hogy is szólítsalak ? Te, te, keresztyén ! 
Te tudsz olvasni, úgy-e ? Megtanultad 
A szőrcsuhás barátoktól. No kérlek, . . . 
Lásd, Vatha kér, olvasd el ezt nekünk. 
Nem ! Bosszul mondtam. — Olvasd el nekik, 
Ezeknek itt ! Nekem nem szól, . . . nekem 
Ne olvasd ! Én azért se' hallgatom. 

PETŐ 
(átveszi Vükétől €us iratot s hangosan olvassa), 

«Mi, . . . Isten kegyelméből uratok, és királyo- 
tok Endre, akaquk, és rendeljük, hogy : A magyar 
hazának minden népei, elhagyván a pogányok 
vallását, az egy igaz Isten és fiának. Jézus Krisz- 

tusnak hitére térjenek, ellenben fejük vétessék, 
és minden javaik elosztassanak. » 

(Általános mozgás). 



VATHA. 

Halljátok? Ezt akarja a király. 

Ezt rendeli nektek. Nekem nem ! Én 

Nem hallom, . . . nem akarom hallani ! — 

Olvasd nekik, te kedves jó fiú. 

Derék levente vagy. Nem sértelek. (Kitörve), 

De meghalsz, még ma ! . . . 

PETŐ (nyugalommal). 

ügy meghal fiad ! 

VATHA. 

Nem ! Mit se' szóltam. Olvasd csak tovább ! 



PETŐ (olvas). 

wBendeljük, hogy a főpapok, szerzetesek, és 
az Isten minden szolgájának, béke hagyassék. 
Valaki szidalommal illeti őket, vagy galádul 
halálba kergeti, ... az gyalázatos bitó halállal 
sujtassék, mint gyilkos és lázadó !» 

(Általános mozgás). 

VATHA (magában). 

Volnál csak itt, fiam Jánus, tudom 

A kötelet e 8zép szavú madár 

Nyakába vetném, s mellé két papot 

Két oldalt. Ah de így ! (Fermj Nem hallom én, 

Olvashatod hát bátran jó fiú ! 

PETŐ (olvas), 
«Eendeljük neked Vatha, belusi vár ura, 
hogy mmden bálványokat szétrombolva, idegen 
Isteneidet megt^adva, te, és egész házad népe, 
az üdvözítő vallásra térjetek. (Mozgáa.) Mert a ki 
téged, vagy a tieidet, ezek után üstökbe font hajjal 
lát, s elevenen, vagy holtan kezünkbe nem szol- 
gáltat, ... az maga bűnhődik, mint czinkos- 
társad !» 

VATHA. 

Hazudsz ! Nem jól olvastad nyomorult ! 
Ezt a király nem kívánhatja; nem ! 
Olvasd le máskép onnan, vagy e kard 
Örökre megbénítja nyelvedet ! 

PETŐ (nyugodtan). 

Sújts ! Jól tudom, kettőt ölsz egy csapással. 

VATHA. 

Fiam ! Fiam, De hát él még a hős, 
A büszke Vatha, hogy tétlen, pulya, 

Siránkozó asszonyként tűri mindezt ? 
Hisz csörgedez ínég ereimbe' vér ! 
Van még erőm, mely kardot fogni bír ! 
Van én nekem még tettre kész hadam ! 
Ugy-é, ti hívek vagytok? Kórogi! 
Ketel ! Te Viske, Devecser, Borág ? 

VISKE. 

Óh jó uram, gondold meg mit művelsz. 
Ha a király megtudja szándokod, 
Hogy harczra készülsz ellene, . . . fiad 
Bitóra jut ! 

VATHA. 

Bitóra hős fiam ? 
Ne kergess őrületbe ! Óh király, 
Neked nincs, neked nem lehet fiad, 
Mert úgy nem bántál volna így velem Uszünet). 
Ki ad nekem tanácsot? Mit tegyek? 
Hogy én keresztyén . . . ? Nem ! Az nem lehet ! 
Te őseimnek élő Istene . . . (Petőhöz fordul), 
Úgy-e szabad még őt hívnom segélyül ? 
Mit mond az írás ? Lássuk, add ide ! 

(Kikapja Pető kezéből az iratot 8 mohó kapzsisággal igyekszik 
tartalmát megérteni). 

Itt, itt, ez szól nekem ! Ez a parancs. — 
Keresztyén Vatha ! Jánus fogva ! Óh ! 
Szakadj ki szem, miért nem tudsz betűt ! 

{A pergament a kiséret közé dobja. Egy ötlettől megkapatva). 

De nem ! Nincs veszve még minden remény. 
Pető úgy-é én jól bántam veled? 
Nem szidtalak, nem káromoltalak. 
Ugy-é, hogy Endre is igy bánt fiammal ? 
Mert a király nemes. Óh az, nemes. 
Menj vissza a királyhoz jó Pető. 
Lemondok a boszuról. Te szabad vagy. 
De küldjék vissza Jánust, fiamat. 
Menj, menj, siess hamar. 

PETÖ. 

Vezér, előbb . . . 

VATHA. 

Mondd azt is a királynak : Vatha híve. 
És rendelését megfontolja még. 
Majd hivatunk papot, s keresztelő víz 
Alá hajtom e büszke, vjén fejet. 
Mely nem bókolt még eddig senkinek. 
Menj, mondd el ezt Pető, de fiamat, 
Küldjétek vissza! 

PETÖ. 

Elmegyek uram, 
De egyedül nem. Jól tudod magad, 
Hogy kincsem, életem, menybéli üdvöm 
Kehedben. Öt kívánom : lányodat. 

VATHA. 

Hát nem elég, hogy visszafojtom a 
Boszút és szabadon bocsátalak? 

PETÖ. 

Emese nélkül nem kell a bocsánat ; 
Ölj meg, ha tetszik, nem védem magam. 

VATHA. 

őrjöng ez ember? Hallod-e Borág? 
Menyasszonyodról van szó. Te felelj 
Neki, mert én nyugodtan nem tudok 
Vele beszélni. 

BOBÁG. 
Én? Mit mondjak én? 
Engedd, hogy kardomat használjam, és 
Meglátod milyen választ kap. 

PETÖ (Borághoz). 

Veled 
Én nem vitázom. Százszor is lehet 
Arád Emese, de engem szeret. 

VATHA. 

Hát mindent od'adjak a keresztnek? 
Elvették nőmet, aztán fiamat. 
Megtörték büszkeségemet. Hatalmam 

Kezet nyaló kutyává aljasult, 
S most elszakítják tőlem a leányt? 
Az egyetleif virágszál, életemnek 
Viharverdeste puszta sivatagján ! . . . 

PETÖ. 
Vezér ! Ne mondja senki, hogy Pető 
Gyáván, királyi kegygyei támogatva 
Nyerhette el csak szive drága hölgyét. 
Ne mondja ő sem, a kit mindenek 
Fölé helyeztem, hogy nekem az élet 
Becsesb volt, mint szerelme. Döntse el 
Kettőnk között a sors, kié legyen 
A lány : imádott Emesém. Borág ! 
Párviadalra hivlak. Jösz-e vélem ? 

BOEÁG. 

Csak ezt akartam én, csak ezt ! Előre ! 

PETÖ. 

Amott a tisztás, ott megvívhatunk. 

S ha én lennék a vesztes, . . . úgy lehet, — 

Mondjátok a királynak, hogy Pető 

Maga kereste a halált, s ezért 

Ne érje Jánust semmi bántalom. 

KÓEOGI. 

S ad-é hitelt szavunknak a király? 

VATHA, 

Mikor hazudtam én, hallod, s kinek? 
Vagy bármelyik vitézem ? 

PETŐ. 

Jól beszélt. 
Nagyon romlott, gyanús időket élünk. 
És Endre mondta : hajszálam ha görbed, 
Jánus lakol meg érte. Ámde van 
Egyetlen lény közöttünk, a kinek 
Királyom hinni fog, ha majdan így szól : 
«Nem orvul ölték meg Petőt, uram, 
De bajvivásban veszté életét !» 

VATHA. 

Skiaz? 

PETŐ. 

Leányod. 

VATHA. 

Emes? 

PETŐ. 

Ő maga. 
Haliam csengő szavát, a mint jövetek. 
Tudom, hogy itt van, véled jött, ne titkold. 
Hivasd ide, legyen tanuja mint 
Küzdök meg érte, avagy elbukom. 
Borág megegyezel ? 

BORAG. 

Meg. 

PETŐ. 

Bár kezem 
Beszketni fog, ha megpillantom őt, 
De mindegy már. ítéljen a szerencse. 
Hivasd a lányt, s mi küzdelemre fel ! 

BORÁG (kardot ránt). 

Hadúr nevében ! 

PETŐ (kardot ránt). 

Lángoló szerelmem, 
S az egy Isten nevében ! 

(Bor ággal elsiet halra). 

VATHA 
(a jobb oldalon álló harczoshoz szól. Jobbra mutat). 

Hivd elő 
Leányomat. A sziklás fordulónál 
Találod. Véle anyja, és a nők. 
Mind jöjjenek ide. (Harczos el.) És mi vitézek 
Vessünk szemet a bajvivó felek 
Minden mozdulatára. Nagyba megy 
A játék, jól vigyázzatok tehát, 

KÓROGI. 

Borág fög győzni. 

VISKE. 
Pető jól verekszik ! 

VU. JELENÉS. 
Voltak, Bmeyse. Mária, Jfők. 

EMESE. 
Atyám, te hivtál ? 

MÁBIA. 

Mit akarsz e lánynyal, 
Én is kivánom tudni? 

VATHA. 

Jó anya 
Lészsz ezután, — azt mondtad úgy-e asszony? 
Szavadnak állj most. Légy erős magad. 
És önts erőt e lány szivébe is. 
Szüksége lesz reá. 

EMESE (aggódva). 

Miért atyám ? 

VATHA. 
Leány ! Két férfi küzd bírásodért. 
Egyiknek halni kell. 

EMESE. 

Pető?! 

VATHA. 

Az egyik. 
A másik jegyesed, hivünk Éorág ! 

EMESE. 

Anyám, anyám ! Hallod ? Pető veszélyben ! 
Hát elfogtátok? Meg nem szabadult? 
Hol van ? Vezessetek hozzá ! 

VATHA. 

Nyugodj' meg. 

EMGSE. 
Nyugodt legyek, mikor Pető veszélyben ? ! 
Nem, nem birom ! Ah ! Összeroskadok ! 

VATHA 
(kezén fogja Emesét ég balra mutat). 

Tekints oda ! Látod jól azt a két 
Ifjút? 

EMESE. 
EezQkben kard csi}lámlik. Ah 
Irgalmas ég ! ... az egyik ő maga ! 

VATHA. 

Látod, hogy vívnak? Jól szegezd reájok 

Szemed ! (Folyvást fogja Emese kezét). 
EMESE. 

Bocsáss el, hogy megvédjem őt 
Kitárt karommal ! 

MÁRIA (Emeséhez lép). 

Óh e gyötrelem ! ! 
Atyám, kőből van-é szived? Bocsáss ! 

VATHA. 

Látod? 

EMESE (reszketve). 

Látom ! 

VATHA. 

Az egyik elesett ! 

EMESE (fölHkoU). 
Ah ! ! (Aléltan Mária karjaiba omlik). 

MÁRIA. 

Nem Pető ! Leánykám, térj magadhoz ! 

Vm. JELENÉS. 
VoUaJc. Pető. 
PETŐ 

(berohan, megpillantja Emesét, tárt karokkal feléje riet). 

Emese ! Üdvöm ! 

EMESE (nyakába borul). 

Ah ! Te élsz! Te élsz! — 
Atyám ! töltsd rajtam bosszúdat, ha kell ! 

VATHA. 

Én nem vagyok többé atyád. A sors 
ítélt. Mehetsz vele. De menj hamar. 
A míg nyűgözve tart a fájdalom, 
S a tenger bú ki nem csap medriből, 
Hogy rád szakadva, egyedül te légy az, 
Kin bosszút állok. — Menj ! ne lássalak ! 

ÍINESE ^Petőhöz). 

Ö elbocsát ! IMlod Pető? Jerünk! 
Másodszor ment meg Isten énnekem. 
Többé nem válunk. Nincs oly hatalom, 
Mely leszakít kebledről. 

VATHA (Máriához), 

Hallod őt? 
Leányod ! Gyermeked ! Csak nyelve gyorsabb 
Szivénél, melylyel minket megtagad, 
8 utált körünkből menekülni vágyik. — 
Öleld meg őt, s kisérd el a határig. — 
De nem, ... ne menj még ! Én így nem tudok 
Megválni attól, a kit szívemen 
Ápoltam egykor . . , 

EMESE. 

Ég veled atyám ! 
Leányod messze útra kél ; soha 
Nem látjuk egymást többé, úgy lehet. — 
S te meg se' csókolsz ? 

VATHA (megragadja). 

Jer ! Hadd nézzelek ! 
Hadd véssem emlékembe arczodat, 
Mint a ki halottjától búcsúzik. — 
Te már félig keresztyén vagy. Szíved 
Másé. Hited nem a mienk. Halott, 

Halott, hideg halott vagy énnekem, 
Egykor kedves leányom, gyermekem ! 
Hálátlan jószág, mért veszítlek el ? 
Jut-é eszedbe, hogy ez érczkebel 
Hányszor volt pelyhes ágya kis fejednek. 
Ha elszunnyadtál, mint parányi gyermek ? 
Apává lett a hős. Feledve harczot 
Karomba zártalak, s csókoltam arczod. 
Ha akkor azt mondták voln' én nekem : 
«Tiéd ez ország! Légy te fejdelem. 
De add, nekünk kis lánykádat cserébe », 
Kaczagtam volna a kufár szemébe. 
Mert kis kezed, a mint felém legyintett. 
Szemed kristály egéből egy tekintet 
Drágább volt nékem mindennél, Emes ! 
Csak te maradj enyém, csak te szeress ! . . . 
S te igy hálálod? Menj, ne lássalak! 
Szakadjanak reád a bérczfalak. 
Mikor alattok kisér kedvesed ! 
Egy Isten se bocsásson meg neked ! 

EMESE. 

Atyám ! Megátkoztál ! Oh jaj nekem ! 

MÁRU. 

Irgalmas ég, ne hallgasd meg szavát ! 

EMESE. 

Vond vissza átkodat, vagy ölj meg ! 

MÁRIA. 

Én 
Vagyok bűnös csak. Mért nem sújtasz engem? 
Én hagytam őrizetlen a leány 
Szivét, s ha rosszra hajlott, engem ér 
A szörnyű vád, és átkod rám szakad. 

VATHA. 

Igaz biró hallotta vádamat 

8 kiosztja majd részét mindenkinek. 

MÁRIA. 

«A nő kövesse férjét. Hagyja el 
Atyját, és anyját», mond a szentírás ! 

VATHA (szivére üt). 

Ez az én szentirásom ! Égi kéz, 
S nem ember irta meg törvényeit 
E könyvbe ! Tűzre mind a többivel ! 
Csupán ez egyet ismerem ! Csak ebből 
Imádkozom ! 

Gabányi. Pogány magyarok. 9 

PETŐ (magához vonja Emesét). 

Jer ! Én megvédelek. 
Vezér, fiad ha visszatér, szeresd 
Jobban, mint lányodat. 

VATHA. 

Igen, fiam ! 
Mondom, küldjétek vissza fiamat! 
Leányom nincs már. Mit kivánsz Pető még ? 

PETŐ (kezét nyújtja). 

Hogy nyújtsd felém vezéri jobbodat. 

VATHA. 

E kéz rabolta el leányomat. 
Keresztyén kéz . . . nem érintem eoha ! 

PETŐ. 

ügy Isten áldjon ! — Vallásom tanít 
A bántalmat bocsánattal fizetni. 
Te átkot adtál nászajándokul. 
Én ősz fejedre áldásért könyörgök. 

EMESE (Máriát öleli). 

Anyám ! Szeresd helyettem őt, ki engem 
Magától eltaszít, s többé nem ismer. 

VATHA 

(magában küzkődve, rá-rápillant Emesére, végül baszkén). 

Nem ! Nem bocsátok meg neki soha ! 

(Embereihez fordul) . 

Ti mind kisérjétek le, a határig. 

S te Viske, te szeretted fiamat, 

Te menj velők jó Viske, . . . menj néhány 

Derék vitézzel. Add át ezeket 

Endrének, s mondd, nem görbült a haja, 

Jól bántunk véle, adja vissza hát 

Jánust. Te hozd őt karjaimba. Menj ! ! 

MÁRIA (Vathához vezeti Emesét). 

Bocsáss meg lányodnak ! . . . 

VATHA 
(nagy küzdelem tUán szigorral). 

El! Nincs leányom! (Elrohan). 

IX. JELENÉS. 
Voltak. Vatha nélkül. 

EMESE. 
Anyám, ő elment ! Sohse látom őt 
Többé ! 

MARIA. 

Nyugodj' meg leányom. Még jöhet 
Idő, és vad haragja csillapúi. 

9* 

Én azt az átkot, mit ő rád zúdított 
Elfordítom fejedről hő imával* 
Vigasztalódj. Hadúr nincs, és az Isten 
Siket az ilyen káromló szavakra. 
Ifjú lovag, szeresd e nőt, s ha majd 
Egymást ölelve, egymás ajkain 
Fogjátok megtalálni azt az édes 
Üdvöt, mely csak a választott néhány 
Halandó osztályrésze itt e földön. 
Akkor gondoljatok reám ! 

PBTÖ. 

Az ég 
Óvjon meg asszonyom ! 

EMESE (öUlés után). 

Anyám, e csók 
Mit rám leheltél, arczomon fog égni, 
Mig a halál keze nem törli le. 

(Mind elmennek balra. Sötétedik. Halk (árogató zene. A szin 
néhány perczig üres), 

X. JELENÉS. 

Vatha (jön jobbról), 
(Szemeit merően a földre szegezve). 

Itt, itt! Ez az ő lábának nyoma! 
Oh, áldlak engedékeny porszemek. 

Hogy kis lábának formáját vevétek ! 
Oh, bárcsak fölszedhetném a kezemmel, 
Hogy eső el ne mossa, és a szél 
Ne fújja él ! S én megátkoztam őt ! . . . 
Elment ! . . . 

S itt nem maradt utána más, csak e 
Parányi lábnyomok, s végetlen űr 
Szivemben ! Óh irgalmas ég, zúdítsd 
Az átkot tizszerezve agg fejemre, 
S én «jaj» szó nélkül eltűröm, csak őt 
Ne bántsd ! Emese várj ! Áldásomat 
Küldöm utánad! Óh ne menj, ne még! 
Ne hagyj el engem oly kegyetlenül, 
Mint a milyen kegyetlen én valék ! . . . 
Áldásom, ölts te gyorsabb szárnyakat, 
S az Istennél előzd meg átkomat! — 
Késő ! A viszhang válaszol csupán 
Bérez oldalából, esdeklő szavamra, 
S lányom megátkozottan megy tova ! 

(A jobboldali fatörzsre roskad. Tárogaió zene megszűnik). 

XI. JELENÉS. 

Vatha. Mária. Pogány sereg. VisJcét kivéve. 
(Jönnek balról, s a következő jelenet alatt elszélednek há- 
tul és jobbraj. 

MÁUIA 
{búsan Vathához lép s vállára teszi kezét). 

Elment ! magunk maradtunk ! 

VATHA. 

Ah! Te vagy? 
Mit állsz kettőnk közé, ha Istenemmel 
Beszélek? Mért szeged útját imámnak? 
Te Vatha ördöge, vagy angyala. 
Mim vagy te nékem, mondd? 

MÁRTA. 

Asszony vagyok. 

VATHA. 

A hol te jársz, a fű kiszárad és 
A föld szomjan meddő marad. Hová 
Te mégy, a béke onnan elsiet. 
Kit bájaid látása elbűvölt, 
Elsorvad annak a szíve. Te vagy 
Szörnyű bukásom okozója. Ah ! 
Asszony ! Ha egyszer elvesztettelek. 
Miért találtalak fel újra? Vagy 
Eeád találva mért nem öltelek meg? 

MÁRIA. 

Tedd most. Az én pályámnak vége úgy is. 
Leányom boldog. 

VATHA. 

S azt nem kérdezed 
Hogy Vatha boldog-é? Minek? Hiszen 

Az én sorsom téged nem érdekel. 
Mi voltam én ? Mi vagyok én neked ? 
Egy senki, semmi! Megtört agg pogány. 
S te, ki hazudtál, a mikor nekem 
Szerelmi esküt tettél, — ki hazudtál. 
Mikor szép lovagodnak esküvél 
Szerelmet, — te, ki hazudtál, mikor 
— Hogy éltedet megmenthesd — azt fogadtad 
Mienk leszesz megint, s Hadúrt fogod 
Imádni, — te, kinek minden szava 
Hazugság volt, most büszkén mondod ezt : 
«Az én pályámnak vége !» Ah! Miért 
Születtél romlásomra, bűnös asszony?! 

MÁRTA 

Nem romlásodra, hidd el azt nekem ! 

VATHA. 

Nem? Mire hát? 

MÁRTA. 

Most látom csak, hogy Isten 
Miért hozott körödbe vissza engem. 
Szent hivatás vár rám, s én azt betöltöm. 
Azért kérlek, fékezd vad lelkedet. 
Szíved nemes. Van benne szeretet. 
Ne zárd el a nap enyhe melegétől. 
Engedd, hogy az igaz hitnek sugara 

Keresztül hasson a zord éjtszakán, 
Melyben bolyongasz, s én megmentelek. 

VATHA. 

Adj vissza önmagamnak, s mentve leszek ! 

MÁBIA. 

Egy uj életnek foglak visszaadni, 
Mely örök ifjúságot hord magában, 
Mely tér, s időben nem ismer határt, 
Mely mindennel daczol, mi rut s gonosz, 
Öröktől van, s örök időkig áll. 

VATHA. 

Hazudsz ! Megint hazudsz ! Egy gyönge asszony 
Csodákat nem művelhet. 

MÁBIA. 

Nem csoda 
Az, a miről beszélek. Boldog is 
Lehetsz még Vatha. Újra fölleled. 
Kit elveszettnek vélsz : leányodat. 
Fogadd meg intő szómat ! Légy keresztyén ! 

(Künn zaj. Mind oda fordulnak). 
VATHA. 

S ezt nékem mondod? Én legyek keresztyén? 

(Növekvő zaj). 

MÁRTA, 

Az lészsz. Azzá kell lenned. Úgy kívánja 
Királyod. 

Xn. JELENÉS. 

Voltak. Kórogif niajd Jánus. Devecser. Pogány 
sereg. 

KÓROGI 

(kezében irnttaZ, sietve jön). 

Nem kívánja ! . . . Nézd, vezér, 
Királyod meghagy őseink hitében. 
Ez írás biztosít adott szaváról. 
Követje hozta most. 

VATHA. 

írás ? Követ ? 
Hol a követ? 

JANUS (besiet tárt karokkal). 

Atyám ! 

VATHA (örömkitöréssel). 

Jánus ! Fiam ! ! 

JÁNÜS. 
Atyám, tied vagyok megint. Királyom 
Küld vissza hozzád, s megbocsát neked. 
Ha híve lészsz, s nem harczolsz ellene. 

VATHA. 

Nemes király, te mindent visszaadtál ! 
Fiam, fiam ! S ez irás, ide véle ! 

(Elkapja Kórogi kezéből az iratot). 

Királyom meghagy őseim hitén ? 
Ah, ez jó irás !'Ezt már el tudom 
Olvasni ! 

MIND. 

Éljen Endre ! 

JÁNÜS (Máriát ölelve). 

Jó anyám ! 
S Emese húgom hol marad? 

VATHA (meglepetve). 

Mi? Hát 
Nem érte küldött vissza a király ? 
Ah ! Örült én ! Od'adtam lányomat ! 

(Kivid zaj és kürtszó). 
JÁNUS. 

Atyám mi ez? Kürtszó s veszélyt jelent ! 

Xm. JELENÉS. 
Voltak. Ketel majd Hírnök. 

KETEL 
(kikelve szinéböl^ sietve jön). 

Irtóztató ! Irtóztató ! Uram, 

Óh légy erős ! Leányod ... és Pető . . . 

máuta 
Leányom?! 

VATHA. 

Szólj, mi történt? 

KETEL. 

Itt a himök ! 

HIENÖK 
(zilált arczczalf tépett ruházattal besiet). 

Uram ! Vezér ! Oda lent a völgyben egy nagy 
sereg német harczos támadta meg kis csapatunkat. 
A mióta a belusi várból elindultunk, úgy látszik, 
folyvást nyomunkban voltak. Most, hogy tőled 
elszakadva kevesen maradtunk, mint bőszült vad- 
állatok rohantak ránk . . . Kozár, a nyomorult 
áruló hozta őket. 

VATHA. 

Kozár?! 

MÁBIA. 

Ah! Ö? Istenem! 

hírnök. 
Védelemről szó sem lehetett. Viske volt az 
első, a ki elesett. Pető, a derék vitéz levente, 
hárommal is küzdött egyszerre; de hasztalan, 
egy nyil épen a szivén fúródott keresztül, s ő 
holtan rogyott leányod lábai elé. 





VATHA. 


S leányom? 


hírnök. 


Meghalt! 


VATHA. 


Ah! 


JÁNUS. 


Hugóm ! 
Emese ! 


MÁRTA. 



VATHA (visszatántorodva). 

Az én átkom ! Az én átkom ! 

Ki tette ezt? Nevét a nyomoniltnak ! 

hírnök. 
A neve Hedrik ! 

MÁRIA (fölnkolt). 

Férjem ! 

VATHA 
(Máriára meresztve szemét). 

Megint a te kezed ! 

NEGYEDIK FELVONÁS. 

VatUa tábora. Hátul félkörben sátrak. Balra magas 
szikla. Tobbra két szikla közt egy keskeny ösvény. 

I. JELENÉS. 

Vatha. Jánus, Kórogi. Deveeser, Táltosok. 
Jíők. Harczosoh. 

VATHA 
(középen áll, kivont karddal jobbjában. Másik kezében zászlót 
tart. TáUos a zászlócsücskét tartva kezében^ balját az ég felé 
emeli. Mind kárülállják lehajtott fővel). 

TÁLTOS. 

Isten ! Hadaknak Istene ! Óvd meg e zászlót 
és segítsd győzelemre ! 

MIND (lelkes áUtattai). 

Segítsd győzelemre ! 

TÁLTOS. 

Isten ! Magyarok Istene ! Óvd meg népedet, 
hogy őre legyen szent parancsaidnak, s nevedet 
hirdesse a fiaknak s azok fiainak ! 

MIND. 
Hirdesse nevedet ! 

^Leeresztik kardjaikat). 
VATHA {kardját fölemelve). 

Isten ! Boszúnak Istene, segíts ! 
Öntsed szivembe a pokol tüzét, 
Karomba az oroszlán erejét, 
Hogy büntetni, s bőszülni tudjak ! Isten ! 
Ki átkom oly hamar meghallgatád, 
Hallgasd meg most kérő fohászomat. 
Add kezeimben azt a nyomorultat. 
Ki legdrágább kincsemtől foszta meg : 
Nőmtől, s leányomtól ! Engedd meg Isten, 
Hogy szétszakítsam testét; csontjait 
Izekre törve, vérét mint patak 
Onthassam, áldozat gyanánt, te érted 
Leányom ! Nézd ! Atyád kivonta kardját 
8 hüvelybe vissza addig nem teszi, 
Míg gyilkosodnak vére nem pirul 
Aczélján ! 

(Kivűl harczi kürtszó). 

Ah ! Halljátok kürtjeik 
Hívó szavát ? Fel harczosim vitézek ! 
Búcsúra nincs idő már. Asszonyát 
S leányát megy bőszülni a vezér. — 
Jánus, te itt maradsz az őrsereggel. 
Még látjuk egymást, érzem, ... és ha nem, 

ügy ne feledd, hogy Vatha fia vagy ! . . . 
Fel mind utánam ! Fújjad harsonás ! ! 

(Kürtszó. A sereg elvonul). 

II. JELENÉS. 
Jánus. K8h. Táltosok. Tiszt. Őrség. 

JÁNUS. 

Zárjátok el az utakat. A nők 
Vonuljanak sátrakba. És te táltos 
Készülj az áldozatra, hogy ha győzünk ; 
Készülj a gyászra, hogy ha elhagy Isten. 
Oszoljatok ! 

(Mind lassan eloszlanak. Kivéve az őrséget és a tisztet. Ezek 
hátra vonulnak. Jánus magában^ busán). 

Anyám ! Most hát a sor 
Kettőnkön, s Jánus nem felejti el, 
Hogy, akaratlanul bár, vészt hozott 
Eeád. Mint hajtsam végre, hogy ne lássék 
Előttök árulásnak? Mit tegyek? 

TISZT (eWre jön). 

Uram, várom parancsodat. 

JÁNUS. 

Igen! 
Tudom. Tüstént . . . Igen . . . Egy szóra j er csak ! 

(Magához inti s a jobboldali ösvényre mutat) . 

E kettős szirt között a keskeny út, 

Mely Kelen völgybe visz, hol ellenünknek, 

Hedriknek áll rögtönzött tábora, 

Úgy-e? 

TISZT. 

Igen uram. 

JÁNUS. 

Pontos hely ez. 
Itt magam őrködöm. A többiek 
Foglaljanak a sátrak közt helyet. 
Te oszd fel őket. Ki-ki résen álljon. 
És adjatok hírt, hogy ha lent a völgyben 
A két had összecsap. Jertek velem ! 

(Mind elvonulnak hátul), 

m. JELENÉS. 
Mária. Vira. 

VIBA 

(jön a sátrak felől. Óvatosan körül tekint s visszaszól) . 

Jöhetsz. De mondd, mi terved ? Szemeid 
Titokzatos fényben ragyognak. Arczod 
Merev, mint egy halottnak képe. Szólj ! 

MÁRIA. 

«A hol te jársz, a fű kiszárad, és 
A föld, szomjan meddő marad. Hová 

Gabányi. Pogány magyarok. *^ 

Te mégy, a béke onnan elsiet. 
Kit bájaid látása elbűvölt, 
Elsorvad annak a szíve. » 
Ezt mondta ő, s minden szava igaz. 
A perez elátkozott volt, melyben én 
Fogantatám ! Legyen hát vége most. 

vmA. 
Minden jó istenekre kérdelek 
Szólj, mit akarsz? 

MÁRIA. 

Kiengesztelni a 
Sorsot. Ha életem mindenkire, 
A kit szerettem, csak vészt, bút hozott. 
Úgy pusztulásom áldás lesz talán. 

VIRA. 

Áldás ? Az áldás minket elkerül, 
Hirét sepa ismerjük már ! 

MÁRIA. 

Nem, mióta 
Én itt vagyok. Megyek hát. Jobb kitérni. 

VIRA. 

Mégy ? Elhagyod hát uradat megint ? 
És épen most, mikor csapás csapással 
Hull a fejére? 

MARIA. 
Ép azért megyek, 
Hogy én miattam több viszály ne érje. 

VIRA. 

De visszatérsz még egykor? 

MÁRIA. 

A hová 
Én most megyek, onnan nincs visszatérés. 

VIRA. 
Titokzatos beszéded elijeszt 
Te halni készülsz ! . . . 

MÁRIA (felbontja haját). 

Fogd e drága kőben 
Gazdag hajéket. Emlékül adom. 
Ha rá tekintesz, ha kezedbe jut. 
Gondolj reám, boldogtalan, szegény 
Úrnődre ! 

VIRA. 

Nem ! Nem ! Édes asszonyom ! 
Ne ronts meg minket még jobban ! Hiszen 
A legnagyobb kegyetlenség, a már 
Kifosztott házat fel is gyújtani. 
Jusson eszedbe Vatha. Gyermekét 
Vesztette el. 

MAMA. 
Miattam ! Csak miattam ! 
Az én vérem volt, . . . mondja Vatha is, 
És gyűlöl érte. 

VIRA. 

Nem gyűlöl, de szenved, 
Jut-é eszedbe, mikor már nyilat 
Feszitett kebled ellen a lövész, 
Ö feltartóztatá, szivére zárt, 
És megbocsátott, mert szeret s te most 
így fizeted jóságát? . . . 

(Távolból kürtszó). 

Hallod? Ö küzd, 
Harczol, hogy megbosszuljon téged, és 
Leányát . . . 

MÁBIA (Htörve). 

És megöli azt, ki nékem 
Becsesb volt e világon mindeneknél ! 
E harczban Vatha hal meg, ... óvja Isten ! 
Vagy férjem, a kit most is szeretek. 
Az egyik elvész, — bármelyik lesz is, 
A károsult csak én vagyok, csak én ! . . . 
Oh Vira, hagyd el kérlek és ne szólj. 
Vigasztalásaid holtan születnek. 
És nincs fölöttem erejök. Hamar 

Váljunk. Határzatom nem ingatod meg. 
Isten veled ! 

VIRA (megragadja). 

Óh. drága asszonyom ! 
Ne hagyj el engem ! Lásd, öreg vagyok 
Már én is. Lánykám elment; jobb kezek 
Gondozzák, mint enyém ! Mi lesz velem, 
Ha te is elhagysz, édes asszonyom ? ! 

MÁBIA. 

Ne tántoríts el ! így van ez fölirva 
A csillagokban ! 

VERA. 
Óh azok hazudnak ! 
Minden hazugság ! Csak a látható 
Nyomor beszél valót. Kérlek, ne menj ! 

MABIA (szórakozottan). 

Kérlek Vira, tekints le csak amott 

A sziklacsúcsról, r Balra mutat). 
VIEA. 

Mit nézzek meg onnan ? 

(Fölmegy a sziklára). 

MÁEIA. 

Nagy ott a mélység ? 

VIRA. 

A szemem se' birja 
Kiállni, hogy ha letekintek. 

MÁRU. 

ügy jer 
S ölelj meg. 

VIRA (lejön). 

En nem hagylak asszonyom ! 

MARIA (megcsókolja). 

E csókot vidd fiamnak. Menj hamar ! 

VIRA. 

Nem asszonyom. Egy lépést sem megyek, 
Míg nem mondasz le örült szándokodról ! 

MÁRIA. 

Jánust kivánom látni, . . . hallod-e ? 

VIRA. 

Ki tndja, hol van ? Óh mért játszol így 
Velem? 

MÁRIA. 

Vira ! Hallod? Parancsolom ! 

VIRA. 

Cseléd vagyok, de most nem teljesítem 
Parancsodat, s nem hagylak el. 

MÁRIA. 

Fiamtól 
Szeretnék búcsút venni, és te rossz, 
Te szívtelen, még ezt sem engeded ? 

VIRA (eszmét nyerve). 

Ah ! Jól van, jól ! Megyek már Jánusért. 
Elmondok neki mindent, ő tudom 

Meg fog gátolni. (Elsiet balra). 

IV. JELENÉS. 
Mária (egyedül). 

S most hamar segíts 
Leányom, megdicsőült szelleme ! 

(Felsiet a sziklacsúcsra s térdre borul). 

Halld meg, hozzád imádkozom, te Isten ! 
Te láthatatlan hatalom, te itt lenn. 
Ott fönt a magasságban, s mindenütt. 
Hol ember, állat, féreg létezik. 
Öröktől fogva vagy, s uralkodói ! 

Te alkotó erő, te hegyeket 
Építesz, 8 tengereknek medret ápsol ; 
Te füvet adsz a rétnek, és a fának 
Gazdag lombsátrakat ; te felleget 
Fellegre hömpölygetve tova szállsz, 
Teremtve, rontva, soha meg nem állsz. 
Te minden ott a csillagok felett, 
Óh semmisíts meg ! . . . Hadd jöjjön a vég ! 
Nincs mit keresnem itt, . . . leszámolék ! ! 

(Föláüf le akar ugrani. E perczhen jobb oldalt a szikla mögött 
kaUik Kozár Mvó szava), 

KOZÁB (künn). 
Hejh Mária ! 

MÁBIA (megdöbben). 

Mi volt ez ? 

KOZÁB 
(a két szikla közül előlép). 

V. JELENÉS. 
Mária. Kozár. 

EOZÁB (integet Máriának). 

Hallod, asszony! 
Hamar, le onnau. Mit? Talán n^m isjners?!? 

MÁKIA. 

Rém vagy? Kisértet? 

KOZÁR. 
Ej dehogy ! Eozár 
Vagyok. Az a derék legény, kit akkor, 
Emlékszel ... a börtönben férjedért 
Küldtél. No hát most itt vagyok. Hamar 
Jöjj vélem ! Lent a völgyben var urad. (Megragadja). 

MÁBIA. 

Mért rántasz vissza engem a halálból ? 

EOZAB. 
Miket beszélsz ? Hamar kövess ! Ez út 
Ki a szabadba visz. Férjed haragszik. 
Mert Vatha győzni fog, verést kapunk. 
Jer hát hamar, míg ránk nem lesnek itt. 

MÁRIA. 

Utállak téged árulásodért ! 
Megöltétek leányomat, s vele 
Hadd veszszek én is. Menj magad ! 

KOZÁR. 

No lám! 
E? volt az alku ? Én fizessem árát ? 

(Megragadja Máriát )t 

Nem úgy madárkám. Hogy ha szép szerével 
Nem jösz, . . . hát viszlek ! 

MÁRIA. 

Istenem ! Segítség ! 

KOZAR (tőrt ránt). 

Egy szót se ! Vagy meghalsz ! 

MÁRIA. 

Hej! Örök! Örök! 

KOZÁR (küzd veU), 

Hallgass ! Boszorkány ! 

MÁRIA. 

örök ! Árulás ! 

VI. JELENÉS. 
Voltak. Jdnus. Vira. Tiszt. Örök. 

JANÜS (besiet). 

Mi ez ? Anyám ! S ki vagy te ? 

(Kozárt megragadja). 
KOZÁR. 

Átkozott ! 

TISZT (fölümen). 

Kozár a nyomorult pártos ! Kozár ! 

KOZÁB. 

Nos hát szakadjon rám a fergeteg ! 
Miért tagadjam ? Én vagyok Kozár, 
E szép ármányos asszony áldozatja. 

JÁNÜS. 
Mit mondasz eb? 

KOZÁB. 

De úgy van, úgy ! Ez asszony 
Bérelt föl engem pénzzel, jó szavakkal. 
Hogy fölkeressem az urát, s mihelyt, 
Keá találok gyűjtsünk sereget. 
Támadjuk meg Vathát, s mentsük meg öt 
E gyűlölt rabságból. 

VIRA. 

Hazudsz ! Hazudsz ! 

KOZÁR. 

Nem hazudok. Kérdjétek öt magát, 
Én azt tettem csak, a mit ő parancsolt, 
S ti rajta kaptatok. Ördög s pokol 
Pusztítson minden asszonyt ! 

JANUS. 

El vele ! 
Tegyétek azt e hitvány árulóval 
Mit jónak hisztek. 

TISZT. 

Úgy hát függni fog ! 

KOZÁR (Máriához), 

No asszony, köszönöm a szép jutalmat ! 
Csak azt sajnálom, hogy e tőr hegyével. 
Nem döfhetek szivednek mélyire ! 

(A tört Mária lábaihoz dobja). 

Vesztemnek okozója, átkozott légy! 

(Az örök elhurezolják) , 
JÁNÜS (Virához), 

Sátradba menj ! 



VIRA. 

Oh Isten óvd meg őt ! (El). 

Vn. JELENÉS. 
Jánus. Mária. 

MÁBIA. 

E? Í9 ! Eg is ! Mindenki engem átkoz ! 

JÁNVS (Szünet utánK 

Anyám ! Anyám ! Miért kell így szemben állnunk ? 
Igaz, hogy te valál — felelj nekem, — 
Ki ezt az árulót rávette, hogy 
Férjed hadával ősz atyámra törjön? 

MÁEIA y megtörve). 

Igaz! 

JÁNU8 (fájdalommal). 

Bocsássa meg, az Istened ! 



Óh Ámen ! Ámen ! 



MABIA. 



JÁNÜS. 



Menj hát és szakíts el 
Mindent, mi eddig egymáshoz kötött 
Anyát s fiút. (Jobbra mutat). E rejtek út a völgybe 
Visz, Hedrik sátorába. Menj ! Siess ! 
Én annak adlak vissza, a kitől 
Elvettelek ! 

MÁRIA. 

Fiam! 

JÁNÜS. 
Már nem vagyok 
Fiad ! Anyám meghalt ! Számodra nyitva 
Az ajtó, mely a boldogságba visz. — 

(Megtörve elmegy), 
MÁRIA (szünet után). 

Az anyja meghalt ! De én élek, élek ! 
Még rám is mosolyoghat a szerencse ! . . . 
Egy uj életre kelve, megtalálni 
A boldogságot, a szerelmet ! . . . Ah ! 
Ez út hozzá vezet. Hamar ! Hamar ! 

(Indví, majd megállj 8 mintegy húesúiva kitárja karjait) . 

Bocsáss meg Vatha ! Óh bocsássatok meg, 
Mind, a kik úgy szerettetek, hogy én. 
Csak egyet tudtam igazán szeretni ! 

(Indul. Szemközt jön vele Kórogi. Mária egy kiáltástal vissza 
tántorog) . 

VIII. JELENÉS. 
Mária, Kórogi. 

KÓROGI. 

Meg vagy, te átkozott kigyó ? Kezembe 
Jutottál végre ? 

MÁRIA. 

Mit akarsz velem? 

KÓROGI ^kézen ragadja). 

Ah ! Jól sejtettem, ^ég szemmel kisérlek. 
Te hoztad ránk e hitvány rongy hadat. 
Te hoztad ránk az Istenünk haragját 
Keresztyén isteneddel, s ő is elhagy. 
Nincs már ki téged megsegítene, 
Nincs egy barátod ; Hedriked halott 1 

MÁRIA (följajdul). 

Hedrik halott? Óh! 

KÓROGI. 

Vatha ölte meg. 
Csak egy ütés volt, óh de az beszolgált 
Neki. Seregje szét van verve. 

MÁRIA 
{maga elé merevedve), 

ügy 
Én mit reméljek itt ? Férjem halott ! 
Jaj . . . jaj ! Isten, mért sújtasz engem igy ? 
Férjem halott ! És én e martalóczok 
Prédája? Senkim sincs, ha ő halott, 
És semmi sem kell, ha őt nem birom ! 
Hozzá akarok menni ! Te elálltad 
Az utamat, most zárd el ezt az utat ! 

(A tort, mit Kozár eléje dobott, felragadja s szivébe döfi). 

KÓROGI (oda szökik). 

Ah ! Nem ! Nem így ! . . . 

MÁBIA ( diadalnuuan). 

Még Í8 hozzá megyek! 
Látod ? Megyek ! Azért is elmegyek ! 
Férjem ! Leányom ! egymásé leszünk ! 
Itt gyűlölség s pokol van, és amott, 
Az üdv, boldogság, szeretet ! — Megyek ! 

(összeesik s meghal).. 
KOROGI. 

Te megelőztél . . . Jobb is igy! 

IX. JELENÉS. 
VoltaJc. JánubS. Örök. Tiszt. 

JÁNUS. 

Szavát 
Hallottam. Még is itt van ? Ah ! Anyám ! 

KÓROGI. 

Önnön magának volt birája ! Csak 
Azt tette, mit Vathának, vagy nekem, 
Meg kellett volna tenni rég ! 

JÁNUS 
(Mária holttettére borul). 

Anyám ! 

(Künn győzelmi kiáltások^ harczi riadó.) 
TISZT. 

Uram ! Halljátok? Jönnek ! Győzelem t 

KÓOOGI. 
A mieink ! Fel ! Üdvözöljük őket ! 

JÁNÜS. 

S anyámnak ássatok sirt ! 

MIND. 

Győzelem ! 

(öröm kiáltásokkal a minden oldalról bevonuló sereg elé sietnek), 

X. JELENÉS. 

VoltaJc, Vatha f kivont kardjára s Ketéíre támasz- 
kodva, lassan előre jön). Ketel. Devecser (a zászlót 
hozva). Harczosok. Vira. Jföh, Táltosok. 

MIND. 

Dicsőség! Győzelem! 

Oabányl. Pogány magyarok. 11 

VATHA 
(töredezett hangon^ erőt véve magán). 

ügy van ! Dicsőség ! 
Meg vagy boszúlva Csilla, drága nőm ! 
Meg vagy boszúlva édes gyermekem ! 
Emeljetek oltárt. Imára mind ! 
Áldozzunk annak, a ki megsegített. 

JÁNÜS. 
Mi ez, atyám? Euhád vértől piroslik? 

VATHA. 

Ejh, mit se tesz ! Egy dárdánstk hegye 
Próbálta ki pánczélom erejét. 
De majd be fog hegedni. Csilla, nőm 
Te gyógyítod be majd ! 

JÁNÜS. 

Szegény atyám ! 

VATHA. 

Hol hitvesem? Hívjátok őt ide ! 

(Pánczélját igyekszik leoldani). 

Oldjátok le a pánczélt ! 

DEVEOSEK 
(Mária holttestét viegpiUantva), 

Egy halott nő ! 
KETEL. 

Mi az? Halott? 

VIRA r elborzadva). 

Óh, drága asszonyom ! 

jAnus. 
Anyám, és halva ! 

(Általános megdöbbenés és mozgás). 
VATHA (fölkiált). 

Mit mondtál fiú? 

VIRA. 

Jaj annak, a ki ezt megbirta tenni ! 

VATHA (megpillantva). 
Nőm, Csilla! Mit? Hol? (Megpillantva). 

Oh vakság, te légy 
Aszemfödőm ! Ne lássam ezt! (Feltépi ruháját^ 

JÁNUS. 

Atyám ! 

11* 

VATHA. 

Lehullt az égről az én csillagom ! 
Eongyélet, el veled ! Bocsássatok ! 

JÁNÜS. 

Él még fiad ! Vár még a hű sereg ! 

VATHA. 

Elveszve minden, hogy ha ő halott ! 

(összeroskad). 

Jánus ! Amott a zászló ! Nézd fiam ! 
Nincs rajta folt. Őrizd meg tisztaságát í 

S ti mind 

Bocsássatok meg, hogy jobban szerettem 
Egy asszonjrt, mint hazámat és az Istent t 

(Mind közepre csoportosulnak^ a zászlót ráborítják), 
A függöny lassan legördül. 

Vége, 

ugyan e tárgykör mindaddig újra kitűzendő, míg a jutal- 
mat oly színmű nem nyeri, mely megüti az irodalom 
színvonalát. 

Ha már négy-öt oly színmű jutalmaztatott, melyek 
legalább az irodalom színvonalán állanak, Magyar törté- 
neti szinmütár a Kóczán-alapüványhól czím alatt egy 
gyűjtemény indítandó meg (L, II., III. stb. kötet meg- 
jelölésével a czimlapon), melyben az így jutalmat nyert 
színművek kiadandók. A szerzőnek jutalmat nyert szín- 
műve tulajdona marad s igy ki is adhatja bármikor, 
azonban e gyűjtemény számára díj nélkül tartozik át- 
engedni. A gyűjtemény kiadhatása végett, a körülmények 
szerint, egy vagy két évre a pályázat felfüggesztetik s a 
ki nem adott jutalomból s birálói díjból fedeztetnek a 
kiadások költségei. A netalán fenmaradt összeg, valamint 
a kiadásból befolyó jövedelem, részint az aranyok vásár- 
lásánál előforduló árfolyami különbözetek fedezésére, 
részint pedig a bírálóknak szánt összeg pótlására fordí- 
tandó. 

A Kóczán-jutalomért versenyző pályamunkák beadá- 
sának állandó határnapja máj. 31., a jutalom kiadásáé 
pedig az erre következő deczember 3-ka, az alapító neve- 
napja. 

A pályamüvek megbirálásában az I. osztályból vá- 
lasztandó három akadémiai tag jár el. Ezek közös érte- 
kezleten határozzák el, melyik mű nyerje el a jutalmat, 
melyik dicsértessék meor. Ezután választanak magok közül 
oly előadót, a ki a többség nézetét pártolja s a ki saját 
felelőssége alatt értekezik az egész pályázatról, és ennek, 
közmegállapodás szerint, alaposan indokolva adja elŐ 
eredményét. Ha a jutalom oly műnek adatik ki, mely 
nem áll irodalmi színvonalon, e körülmény a jelentésben 
megemlítendő, minthogy az ily szíumüvek a kiadandó 
színműtárba föl nem vétetnek. 



Digitized by VjOOQ IC 



Az akadémia az alapítólevél értelmében, az I. osztály 
fölterjesztésére, 1892-ben két évre (1893—1894.) fel- 
függesztette a pályázatot s megbízta az I. osztályt a 
Magyar történeti szinmütár megindításával, melynek 
három első kötete ezennel közrebocsáttatik. 
. A pályázat első izben 1887-bon hii'déttetett ki; b. 
színmíi tárgya ez alkalommal a bún vagy magyar hős- 
monda köréből volt veendő. A pályadíj 1888. nov. 26-án 
az Attila halála czímű öt felvonásos tragédiának Ítél- 
tetett oda, a jeligés levél felbontatván, Szász Károly neve 
tűnt elő. I 

Az 1888-ban kitűzött pályázat tárgyköréül a hon- | 

foglalás és vezérek kora állapíttatott meg. A pályadíj , 

1889 decz. 16-án István vezér czímű drámának Ítéltetett 
oda, melynek szerzője szintén Szász Károly volt. 

Az 1889-ben kitűzött pályázat tárgyköréül a magyar 
királyság és keresztyénség megalapításának kora (Szent 
Istvántól I.Beláig) állapíttatott meg. A pillyadíj 1 890. nov. 
24-én a Pogány magyarok czímű dnímának Ítéltetett 
oda. A felbontott jeligés levélből Gabányi Árpád neve 
ttint elő. 

Az 1890-ben kitűzött pályázat tárgyköréül Salamon 
vagy Szent László kora jelöltetett ki. A pályadíj 1 891 1 decz. 
14-én adatott ki a. Koronáért czímű színműnek, oly meg- 
jegyzéssel, hogy az nem áll jelen drámairodalmunk szín- 
vonalán, ezért a pályázatot az ügyrend értelmében ismé- 
telni kell s a jutalmazott mű a megindítandó Szinműtárba 
nem veendő föl. 

A most megjelent köteteket, annak idejében a többiek 
is követni fogják. 

Az I. osztály 1893. január 28-án tartott zárt üléséből. 



11 ^' 



Gyulai Pál 
osztálytiikár. 



FRANKLIN-TÁRSULAT NYOMCÁJA. 

